Manijaci u mantijama - Petar Luković - Peščanik\nSvaka priča o srpskom pravosuđu izgleda kao gola zajebancija sa neizbežnim primesama horrora: još kad je na optuženičkoj klupi neko uniformisano lice iz državotvorne Srpske Pravoslavne Crkve, svejedno da li se goni zbog zlostavljanja dece žaračem ili prefinjene pedofilske tehnike uvlačenja u dupe – ishod je unapred poznat; ili je bradato lice oslobođeno usled nedostatka dokaza, ili je sud nešto zasrao pa se suđenje poništava, ili je slučaj zastareo, ili silovana deca nisu pravilno skladištila uzorke DNK iz popovske sperme, ili nije u nacionalnom interesu da sveštenicima zbog sitnica sudimo baš sad kad se svet ostrvio da nam uzme Kosovo sguza!\nPovod za ovu filozofsku raspravu o manijacima u mantijama jeste odluka Vrhovnog suda Srbije da se – zbog nepoštovanja procedure – ukine presuda Opštinskog suda u Novom Sadu kojom je Jovan Mišić, poznatiji pod semenim imenom Ilarion, osuđen na čitavih godinu dana zbog pedofilskih aktivnosti; do pre mesec dana, zanimljivo, čak je postojala poternica za Mišićem, ali sad kad je presuda ukinuta i zaključeno da je „slučaj zastareo”, mahniti sveštenik slobodan je da po crkvenim baštama i dalje dečacima pokazuje spolovilo i da bogatom novčanom nagradom od 100 dinara celiva svako hrabro dete radoznalo da pipne mlohavu religioznu alatku.\nUpravo tako je čitav slučaj otkriven pre šest (!) godina: deca su se roditeljima hvalila da im je čika popa davao novac svaki put kad su ga uhvatili za Pokemona… I kad su užasnuti roditelji digli frku, Crkva je mirno, kao da se ništa nije desilo, povukla Ilariona sa radnog mesta i, navodno, pokrenula „interni postupak” po sopstvenim aseksualnim kanonima. Logično: država Srbija i pre šest godina nije imala snage i volje da posegne za normalnom procedurom i ovog seksualnog zlotvora stavi iza rešetaka, već se zadovoljila obećanjem Crkve da će tu stvar „rešiti”.\nČekajući ishod postupka koji verovatno nikad nije ni pokrenut, Mišić je premešten u Hrvatsku, u manastir Orahovica, gde je nastavio da radi ono što najviše voli: da penisom celiva srpske dečake mlađe od šest godina. I taj je skandal (pravo)slavno zataškan: Mišić se opet vratio u majčicu Srbiju da na miru čeka odluku Opštinskog suda u Novom Sadu; pomenuti Sud, tek da pomenemo, vodio je postupak upravo tako da ga svaki Vrhovni sud ima odmah poništiti: Mišić, recimo, nije bio pozivan na saslušanje, niti na glavni pretres, što je bilo dovoljno za ovakav očekivan i planiran happy-end epilog.\nOvo pravno vunovlačarenje koje je trajalo punih šest godina na delu je pokazalo da je, u stvari, Država Srbija integralni deo Crkve; koliko dečaka Ilarion treba da poprska svetom spermatoizoidnom vodicom da bi neki ovdašnji Sud odlučio da ovo čudovište valja baciti na dugogodišnju robiju – u odluci Vrhovnog suda nije objašnjeno, baš kao što ništa nije rečeno ni o slavnom vladici vranjskom Pahomiju koji je, baš kao i kolega Ilarion, u pedofilskoj groznici spopadao dečake u sopstvenom manastiru. Četiri odvojena procesa protiv ovog Manijaka koji je i dan-danas na visokom SPC položaju, okončana su prirodnom pravnom smrću: dva procesa su do izricanja presude zastarela, za ostala dva nije bilo „dovoljno dokaza”.\nČinjenica da je Vojislav Koštunica u nekoliko navrata dolazio u Vranje gde je glavnim ulicama šetao sa ovim časnim i nepohotnim božjim službenikom – vrlo se dojmila srpskom pravosuđu koje je ovu mušku šetnju ispravno pročitala kao politički signal: ne dirati Pahomija! Za one koji ovaj signal nisu videli prvi put, dr Koštunica je napravio reprizu: u širi krug budućih pregovarača o Kosovu, dr Kalašnjikov uvrstio je diplomatu Pahomija – tek da pokaže da je Pahomije onaj stub srpskog društva koji se mora čuvati i negovati.\nTako se pedofilski krug nepovratno zatvorio: Pahomije i Ilarion su konačno slobodni da voljenom srpskom premijeru pruže odlučujuću podršku u historijskoj borbi za jednopolno Kosovo! Kolektivno ćutanje srpske javnosti glede ovih sramnih sudskih odluka – ovde se pomenutom šutnjom objašnjava kao briga o „ugledu Crkve”, institucije u koju naivni The Serbs još uvek imaju najviše poverenja! Slučaj pedofilskog dueta Pahomije/Ilarion koji se kanonom „muškog bratstva” tretira kao „bezazleni incident” samo je vrh ledenog crkvenog brega koji štiti ratne zločince, priziva fašiste u svoje okrilje ili propoveda ideologiju po kojoj sve zlo „stiže sa Zapada”, u šta se, valjda, ne računa pedofilija koja se po ovdašnjim manastirima svečano primila i, kao falusna štafeta, prenosi s mantije na mantiju ispod koje se, obično, ništa ne nosi; tko, jebiga, zna kad će naleteti nova, radoznala skupina dečaka!\nSrpska Pravoslavna Crkva niti se oglasila niti ima namera da se oglašava spram ovakvih „sitnica”; izvesni ministar pravde (partijski drug Borisa Tadića) reći će da ne komentariše odluke sudova; od ministra policije dočekaćemo da nam kaže da ovaj slučaj više nije u opisu njegovog radnog mesta; dr Koštunica upozoriće da u Srbiji nema važnije teme od Kosova i da je borba za očuvanje celovitosti Srbije, u stvari, bitka za međunarodno pravo i Statut Ujedinjenih naroda, te nam je neophodno nacionalno jedinstvo; Velimir Ilić, ekspert za crkveno i muzičko pravo, trenutno je zauzet trubačkom organizacijom Sabora u Guči; kako je krenulo, možda Ilarion i Pahomije u Guči budu počasni gosti!\nUz narodnjačku parolu: „Tko ne voli pedofiliju, taj ne voli Srbiju!”.\nFeral Tribune, 09.08.2007.


Predsednica Evropske komisije: Prvi građani EU mogli bi da budu vakcinisani pre kraja decembra | Insajder\nPrvi građani EU bi mogli da budu vakcinisani protiv koronavirusa do Božića, rekla je danas predsednica Evropske komisije Ursula fon der Lajen, ali upozorila da zemlje članice moraju hitno da pripreme svoje logističke lance za davanje stotina miliona doza vakcina.\nU obraćanju poslanicima Evropskog parlamenta Fon der Lejn je rekla da se "konačno vidi svetlo na kraju tunela" i dodala da bi "prvi državljani EU mogli da budu vakcinisani pre kraja decembra".\nEvropska komisija, izvršno telo EU, ima dogovore sa šest potencijalnih snabdevača vakcina i radi na sedmom ugovoru. Prema tim ugovorima može da nabavi više od 800 miliona doza, što je više od ukupnog broja stanovnika, oko 460 miliona.\nBrisel je juče saopštio da će potpisati ugovor za oko 160 miliona doza eksperimentalne vakcine za koronavirus sa američkom firmom Moderna, koja je navela da je njihova vakcina prema preliminarnim podacima efikasna 94,5 odsto.\n"Zemlje članice moraju sada da se pripreme. Govorimo o milionima špriceva, govorimo o hladnim lancima, o organizovanju centara za vakcinaciju, o obučenim ljudima koji će biti tamo. Sve to mora da bude pripremljeno", upozorila je ona.\nOna je istovremeno pozvala građane EU da nastave da poštuju restrikcije, iako mere škode poslovanju, dalje nanose štetu privredama već pogođenim zbog koronavirusa i stavljaju ljude u socijalne i mentalne teškoće.\n"Sa gotovo 3.000 umrlih dnevno kovid-19 bio je prvi uzrok smrti u EU prošle nedelje. Bolnice su i dalje pod pritiskom i u nekim regionima jedinice intenzevne nege su preopterećene", rekla je ona.\n"Moramo učiti iz iskustva tokom leta i ne ponoviti iste greške. Suviše veliko popuštanje mera stvara rizik za treći talas zaraze posle Božića", rekla je Fon der Lajen koja je dodala da će Božić ove godine biti drugačiji i mirniji.


Putin Merkelovoj: Napad na Siriju akt agresije\nNajnoviji vazdušni napad SAD, Velike Britanije i Francuske na Siriju je akt agresije i kršenje međunarodnog prava, rekao je Putin.\n"Ruski predsjednik je još jednom napomenuo da akcije nekoliko zapadnih zemalja protiv Sirijske Arapske Republike predstavljaju kršenje međunarodnog prava, statuta UN i otežavaju mirovni proces u toj zemlji", navodi se u saopštenju iz Kremlja.\nRojters navodi da je tema razgovora bio i gasovod "Sjeverni tok 2".\nNjemačka ima specijalnu posredničku ulogu koja dozvoljava otvoren prozor za dijalog sa Rusijom u vezi sa krizom u Siriji, rekao je šef njemačke diplomatije Heiko Mas.\nNa konferenciji za novinare u Berlinu zajedno sa kanadskim ministrom spoljnih poslova Kristijom Friland Mas je, takođe, rekao da će se o mirovnom procesu u Siriji razgovarati ovog vikenda na samitu ministara spoljnih poslova G7 u Torontu.\n"Potrebno je da iskoristimo ovaj politički trenutak da ponovo pokrenemo politički proces", rekao je on o sastanku na kome Rusija neće biti prisutna.\n"Potrebna nam je, takođe, Rusija za ovaj dijalog", rekao je on, dodajući da njemačka tradicionalno bliska veza sa Rusijom može da pomogne u tome.


PRIJEPOLJE VESTI: Na maturskom ispitu u Gimnaziji 8 učenika palo iz engleskog jezika\nNa maturskom ispitu u Gimnaziji 8 učenika palo iz engleskog jezika\nOsmoro učenika prijepoljske gimnazije dobili su neprelazne ocene iz engleskog jezika na maturskom ispitu. Roditelji te dece su ogorčeni optužujući direktora gimnazije i pojedine profesorke za diskriminaciju i bahatost.\nOni smatraju da prilikom polaganja pismenog testa nije ispoštovana neophodna procedura i da deci nisu obezbeđeni adekvatni uslovi za rad. Mersid Fazlić, otac učenika četvrtog razreda gimnzije, Harisa, navodi da je nemoguće da dete koje je imalo pozitivnu ocenu iz engleskog jezika sve vreme školovanja nije moglo da uradi test za prelaznu ocenu.\n“On je imao planove da se dalje školuje, međutim, nakon ovog događaja potpuno je razočaran i svi su mu brodovi potonuli”, kazao je za Glas zapadne Srbije Mersid Fazlić. Istog je mišljenja i roditelj Aleksandra i Marka Bezarevića, Milanko. On tvrdi da njegova deca nikada nisu imala negativnu ocenu iz engleskog u toku četvorogodišnjeg školovanja, a zbog jedinice koju su dobili iz ovog predmeta nisu prošli psihotest koji su polagali na Policijskoj akademiji.\n“Obraćali smo se direktoru škole, mećutim, on se bahato ponašao, nije želeo ni da nas sasluša, pa smo bili prinuđeni da zakažemo sastanak sa predsednikom opštine, Emirom Hašimbegovićem”, kazao je Bezarević za Glas zapadne Srbije.\nDirektor Gimnazije, Ljubomir Šuljagić, negirao je navode roditelja da se ružno ophodio prema njima, rekavši da oni lažu. On je potvrdio da je od 57 gimnazijalaca osmoro đaka ostalo za popravni ispit koji će se održati u avgustu i dodao da je njih više trebalo da padne, imajući u vidu da su pokazali veliko neznanje.\n“Ja sam obavio razgovor sa roditeljima i objasnio sam im sve. Međutim, oni su sutradan ponovo došli, tako da sam primio samo jednog od njih koji nije bio prethodnog dana”, naveo je on u izjavi Glasu zapadne Srbije. Šuljagić je objasnio da su osmoro učenika koji su dobili neprelazne ocene u principu svi loši đaci. Prema njegovim rečima najviše se žalio roditelj čije dete ima jedinicu iz vladanja, a na polugodištu je imalo čak sedam negativnih ocena.\nPredsednik opštine Prijepolje, Emir Hašimbegović je rekao danas Glasu zapadne Srbije da je u gimnaziju upućen prosvetni inpektor koji će utvrditi činjenično stanje.\n“Očekujem najkasnije sutra da dobijemo tačne informacije o dešavanju u ovoj srednjoj školi”, kazao je prvi čovek opštine Prijepolje.\nIzvor: Глас западне Србије\nОбјавио Prijepolje Vesti у 19:29


Osmani demantuje da je obećala vraćanje zemljišta Visokim Dečanima - Kosovo Online\nOsmani demantuje da je obećala vraćanje zemljišta Visokim Dečanima\n13. Novembar 2021. • 19:25 > 14. Novembar 2021. • 10:29\nPredsednica Vjosa Osmani nazvala je lažima pisanje pojedinih portala da je obećala da će primeniti odluku Ustavnog suda o vraćanju zemljišta manastiru Visoki Dečani, kako bi Kosovo dobilo poziv da učestvuje na Samitu za demokratiju koji organizuje predsednik Džozef Bajden, prenosi Kljan Kosova.\nOsmani je najavila i da će podneti tužbu protiv tih medija i svih koji objavljuju, kako je rekla, takvu propagandu. Dodala je da je Kosovo zaslužilo da bude pozvano na Samit, jer je demokratsko.\n"Naši američki prijatelji nisu ti koji su ikada tražili kosovsku zemlju. Vreme političara koji su kosovsku zemlju stavili na tržište, prošlo je jednom zauvek", navela je ona.\nPrethodno su pojedini portali na albanskom, objavili da su im izvori iz Ministarstava spoljnih poslova preneli da su za poziv Kosovu za učešće na Samitu postavljeni određeni uslovi, kao i da je navodno Osmani obećala sprovođenje odluke Ustavnog suda o vraćanju zemljišta manastiru Visoki Dečani.\nKljan Kosova navodi da još nije zvanično potvrđeno da će Kosovo biti učesnik Samita za demokratiju.\nManastir Visoki Dečani Vjosa Osmani Sjedinjene Američke Države Kosovo Samit Ustavni sud Džozef Bajden\n13. Novembar 2021. • 19:25\nOsmani tokom sastanka sa Nuland: Kosovo je pravi izvor nade u regionu\nKosovo je među najdemokratskijim zemljama na svetu, pravi izvor nade u regionu i šire, kao i prava priča o uspehu američke spoljne politike. Kosovo je primer američkih vrednosti, rekla je predsednica Kosova Vjosa Osmani na sastanku sa Viktorijom Nuland, podsekretarkom za politička pitanja u američkom Stejt departmentu, prenosi Koha.\nKupina: Vjosa Osmani otputovala u SAD na poziv Instituta SAIS\nVelja: Optužbe opozicije o izolaciji Osmani u međunarodnim krugovima su neosnovane


Vojvodina: Bez adekvatne kazne za napad na albanske pekare\nJedna od razbijenih pekara u Novom Sadu\nNi posle godinu i po dana od talasa napada nacionalista na pekare u Vojvodini, čiji su vlasnici mahom građani albanske nacionalnosti, počinioci nisu otkriveni, a osumnjičeni nisu kažnjeni. Prema istraživanju Vojvođanskog istraživačko-analitičkog centra, samo je u jednom slučaju izrečena vaspitna mera dok je u ostalim slučajevima ili odbačena optužnica ili ona nije ni stigla do suda.\nNakon prekinute fudbalske utakmice Albanija-Srbija krajem 2014.godine širom Vojvodine napadnuto je više ugostiteljskih objekata, uglavnom u vlasništvu građana albanske nacionalnosti. Mete napada nacionalista bilo je pet objekata u Novom Sadu, tri pekare u Vršcu, po jedan objekat u Staroj Pazovi, Bečeju i Somboru kao i subotička džamija.\nNekoliko dana nakon serije napada ministar unutrašnjih poslova Srbije Nebojša Stefanović izjavio je da je policija "rasvetlila ili je na dobrom putu da rasvetli" sve napade.\nGodinu i po dana kasnije prema istraživanjima Vojvođanskog istraživačko-analitičkog centra u nadležnim tužilaštvima u Vojvodini formirano je pet predmeta, a njihov ishod je jedna izrečena vaspitna mera, odbačena krivična prijava, pripremni postupak koji je još uvek u toku, dok u dva slučaja počinioci još uvek nisu otkriveni.\nJedan od vlasnika pekare „Dva brata“ u Somboru na koju je bačen Molotovljev koktel, Stipan Kerhani kaže za RSE da nikakvu informaciju nemaju o tome kako napreduje njihov slučaj.\n„Mi smo imali komunikaciju sa policijom kad je bila ponovo utakmica, tada u Albaniji, u Tirani. Onda su nas zvali da nam kažu da možemo da računamo na njih, bili smo nekoliko dana obezbeđeni“, kaže on.\nOn dodaje da je prema procenama sudskog procenitelja njihova šteta premašila 8 miliona dinara. Kako kaže pomoć su dobili od pokrajinskih vlasti koje su delom nadoknadile štetu. On dodaje da su podršku dobili i od građana.\n„Kada je zapaljena pekara, mi smo ispred objekta postavili jednu trafiku da osposobimo prodaju. Pored sve te paljevine mušterije, građani su dolazili da kupuju i dalje kod nas. Mi aposlutno nemamo nikakvih problema sa zajednicom i u društvu u kom mi živimo, apsolutno nikakvih problema, jer možete da mi verujete?“,priča Kerhani.\nDirektor Vojvođanskog građanskog centra Željko Stanetić ocenio je za naš program da će nedostatak oštre reakcije pravosuđa imati dalekosežne posledice. Kako kaže, očigledno je da postoje pritisci na sudstvo da se ovi slučajevi ne reše na odgovarajući način.\n„Ono što se nije spominjalo sve ovo vreme to jeste da je ipak reč o zločinu koji je motivisan mržnjom. Mislim da je u javnosti sve ovo predstaljveno samo kao napad na nečiju imovinu. Cela situacija bi mogla da se opravda i sporim radom i stanjem u pravosuđu ali mislim da u ovom slučaju to nije situacija. Mislim da to čeka da bude zaboravljeno i da na neki način postoji pritisak na sudstvo kao i da postoje interesi da ti slučajevi ne budu rešeni“, istakao je Stanetić.\nAdvokatica Komiteta pravnika za ljudska prava, Kristina Todorović naglašava za RSE da ne postoji politička volja za borbu protiv zločina iz mržnje.\n„Činjenica da do danas ne postoji nijedna osuđujuća presuda, ona govori o odsustvu političke volje da se slučajevi koji su motivisani mržnjom zbog stvarnog ili pretpostavljenog ličnog svojstva, što je u ovom slučaju nacionalna pripadnost, adekvatno procesuiraju i kazne. Smatramo da su trebali primeniti Član 54a Krivičnog zakonika zato što je nesporno da su ova dela učinjena iz mržnje, a spomenuti član upravo predviđa strožije kazne u slučaju krivičnih dela koja su motivisana mržnjom“, objašnjava stručnjakinja.\nKvalifikacija zločin iz mržnje našla se u Krivičnom zakoniku Srbije 2012. godine. Prema podacima Komiteta do sada ni u jednom slučaju ona nije primenjivana.


Nove američke sankcije Siriji: Na udaru Asad, njegova supruga i sestra - Sputnjik Srbija\n15:40 17.06.2020 (osveženo 18:35 17.06.2020) Preuzmite kraći link\n„Danas su odredbe o sankcijama 'Cezarovog zakona' u poptunosti stupile na snagu. Svakome ko ima posla sa Asadovim režimom, bez obzira na to gde se u svetu nalazi, potencijalno preti uvođenje ograničenja na putovanja ili finansijske sankcije“, rekao je Pompeo.\nAmerički državni sekretar je precizirao da nove američke sankcije protiv Sirije neće uticati na pružanje humanitarne pomoći zemlji.\nKako se navodi na sajtu Ministarstva finansija SAD, sankcije su uvedene protiv 14 osoba, između ostalog i supruge predsednika Sirije Bašara Asada – Asme Asad i njegove sestre Bušre Asad. Na sankcioni spisak je uvrštena i 21. organizacija.\nNekima od njih sankcije se uvode zbog „nepoštovanja, prekida i opstrukcije primirja ili rešavanja sirijskog sukoba političkim putem“, kao i za „pružanje značajne podrške sirijskim vlastima“.\nU martu je saopšteno da su SAD raširile spisak sankcija protiv Sirije, a na njemu se našao i ministar odbrane zemlje Ali Ajuba.\nRanije, u februaru, Amerika je uvela sankcije protiv državljana i kompanija iz Rusije, Irana, Turske i Kine u skladu sa zakonom o neširenju naoružanja u Iranu, Severnoj Koreji i Siriji. Iz Moskve su više puta upozoravali da su takvi postupci pogubni, osuđujući poteze Vašingtona. Prema rečima portparola ruskog predsednika Dmitrija Peskova takve sankcije su nezakonite sa stanovišta međunarodnog prava i nanose štetu mnogim zemljama.\nsankcije Siriji, sankcije, Stejt department


- Zatvorićemo prljava usta koja neki lideri otvaraju preko brda kako bi postigli neposredne političke ciljeve. Zapušićemo usta istinitim informacijama - rekao je Putin na sastanku s veteranima i predstavnicima patriotskih organizacija.\n- Veoma sam zahvalan ovoj inicijativi rukovodstva Izraela i svima koji su bili inicijator tog događaja. To je važan dogadaj. On podseća na žrtve Drugog svetskog rata i na one koji su dali odlučujući doprinos u porazu nacista - rekao je šef države.\n- Jevrejske društvene organizacije i rukovodstvo Izraela vrlo pametno radi, ne dajući da svet zaboravi žrtve Holokausta - naglasio je Putin.\n- Na žalost, među žrtvama Holokausta je značajan broj Jevreja iz Sovjetskog Saveza, ruskog naroda - dodao je Putin, naglasivši da je najveće gubitke u Drugom svetskom ratu, skoro 70 odsto, podnela današnja Rusija.\n- Zapušićemo pogana usta onima koji menjaju istoriju, predstavljaju je u lažnom svetlu i smanjuju ulogu naših očeva i dedova, naših heroja koji su poginuli, braneći svoju otadžbinu i praktično ceo svet od kuge - izjavio je predsednik Rusije.


Asad: Iran i Sirija će izaći kao pobednici - 08.06.2017, Sputnik Srbija\nUživo: Raste prednost srpskih vaterpolista\nAsad: Iran i Sirija će izaći kao pobednici\nIran i Sirija će iz borbe protiv terorizma izaći kao pobednici, poručio je sirijski predsednik Bašar el Asad, osuđujući dvostruki napad u Teheranu kada je... 08.06.2017, Sputnik Srbija\nbašar asad, vesti\n15:46 08.06.2017 (Osveženo: 15:54 08.06.2017)\nIran i Sirija će iz borbe protiv terorizma izaći kao pobednici, poručio je sirijski predsednik Bašar el Asad, osuđujući dvostruki napad u Teheranu kada je ubijeno 17 osoba.\nAsad je to rekao u telefonskom razgovoru sa iranskim kolegom Hasanom Rohanijem.\nIran pazi na bezbednost, napadi u Teheranu dobro isplanirani\n7 Jun 2017, 22:22\nRohani je potvrdio podršku Asadovoj vladi i obećao borbu protiv „terorista i njihovih pristalica“, javili su sirijski državni mediji.\nMinistarstvo za obaveštajne poslove Irana je objavilo da su napade izvela petorica muškaraca, Iranci koji su se pridružili DAEŠ-u u Iraku i Siriji pre nego što su se vratili u Iran prošlog leta.\nMinistarstvo je objavilo fotografije i imena, bez prezimena, ubijenih napadača koji su, kako je navedeno, bili članovi mreže koja je ušla u Iran u periodu jul-avgust 2016. pod vođstvom „visoko rangiranog komandanta DAEŠ-a“ Abu Ajše, sa namerom da „izvode terorističke operacije u verskim gradovima“.\nAbu Ajša je ubijen, a mreža je bila primorana da pobegne iz zemlje, napominje se u saopštenju.\nNejasno je kada su se petorica napadača vratila u Iran, pre nego što su juče izveli napade, napominje francuska agencija.\nBroj ubijenih u dva napada u sredu u Teheranu, za koje je odgovornost preuzeo DAEŠ, porastao je na 17, dok je više od 40 ljudi ranjeno.\n07:32Uživo: Raste prednost srpskih vaterpolista\n07:30Uživo: Srbija preuzima kontrolu!


Popović izabran za člana Upravnog odbora HEPA Europe\n/ Rektorat /Vijesti /Popović izabran za člana Upravnog odbora HEPA Europe\nDekan Fakulteta za sport i fizičko vaspitanje Univerziteta Crne Gore doc. dr Stevo Popović izabran je za člana Upravnog odbora HEPA Europe, koja predstavlja evropsku mrežu za promociju zdravlja kroz upražnjavanje tjelesne aktivnosti.\nPopović je izabran na godišnjoj skupštini članova HEPA koja je danas održana u hotelu „Šeraton“ u Zagrebu. On je ujedno i jedini novi član u ovom tijelu, dok je ostalih 14 iz prethodnog saziva potvrdilo članstvo u drugom mandatu. Vanda Vendel-Vos iz Nacionalnog instituta za javno zdravlje i okruženje iz Holandije izabrana je za predsjednicu Upravnog odbora, zamijenivši tako dosadašnjeg predsjednika Tomija Vasankarija iz Finskog instituta za istraživanje promocije zdravlja.\nHEPA Europe je mreža koja ima za cilj promociju zdravlja kroz upražnjavanje tjelesne aktivnosti među svim ljudima na području koje pokriva evropski odjeljak Svjetske zdravstvene organizacije, i to kroz praćenje i podržavanje povećanja učešća ljudi u tjelesnim aktivnostima i poboljšanje uslova kada su zdravi stilovi života u pitanju.\n– Ovo je treća značajna pozicija u okviru evropskih organizacija na kojoj sam imenovan u 2017. godini. Pored članstva u Bordu direktora FIEP-a i članstva u recenzentskom panelu u okviru COST programa, učešće u budućem radu Upravnog odbora HEPA Evropa će mi, siguran sam pomoći da bolje pozicioniram, prije svega instituciju koju predstavljam, ali i svoje partnere i državu iz koje dolazim u daljim naučno-istraživačkim aktivnostima – rekao je Popović.\n- Sa druge strane, istakao bih, da je članstvo u evropskim upravljačkim tijelima, prije svega velika čast, ali i veoma značajno kada su naše konkretne aktivnosti u budućnosti u pitanju, budući da ću biti na izvoru informacija, te biti u mogućnosti da adekvatno odgovorim na sve izazove koji će se pojavljivati pred nama u dolazećem vremenu – dodao je dekan Popović.


Italijanska formula za prvenstvo, Juventus već dobio bitku sa Lacijalima!\nIzvor: Sportske.net, 11.Apr.2020, 09:52\nSve što su Rimljani pokušavali palo u vodu, nisu uspeli da nametnu svoj rasplet. Evo kako stoje stvari...\nLotito je izgubio bitku, u Juventusu su uradili ono što su hteli.\nLacio je verovao da je u prednosti, njihovi igrači su sve vreme u Rimu, nisu imali slučajeve zaraze, pa su se zalagali za nastavak treninga odmah posle Uskrsa, ovog vikenda.\nU toj situaciji, jasno je, Juve bi kasnio dve nedelje, >> Pročitaj celu vest na sajtu Sportske.net << devetorica njihovih fudbalera su van Italije, povratak bi značio karantin od 14 dana.\nAli, vlasti su donele odluku, treninzi će biti nastavljeni tek 4. maja, što znači da će Juventus posle praznika pozvati Ronalda i kompaniju da se vrati u Torino, oni će biti u izolaciji do kraja meseca, i onda u maju normalno trenirati.\nKada će prvenstvo biti nastavljeno?\nU maju neće, ona najoptimističnija prognoza vezuje se za poslednju nedelju maja kada bi mogle da budu odigrane četiri zaostale utakmice, a da se onda u junu i početkom jula odigraju preostalih 12 kola i sezona bude završena tokom leta. U ovom trenutku to je realno, što i dalje ne znači mečeve pred punim tribinama, biće dugo potrebno Italijanima da se vrate u normalu, ali izgleda da će šampionat ipak biti završen.\nOlimpijski Komitet je potvrdio odluku, nema sporta, ni treninga u aprilu, pa su Rimljani ogorčeni. Sa druge strane Juventus će imati vremena da Matuidi, Dibala koji su preležali koronu budu dovoljno spremni i odmorni za pripreme za nastavak. Uz to, Juve je blokirao ideje da se igra na neutralnim terenima na jugu Italije, kao i onu da svi mečevi budu odigrani u Rimu, koju je lansiralo nekoliko klubova.


Podružnica Centra za samostalni život invalida u Jagodini počela je sa radom 09.11.2001.\nPodružnica okuplja invalide svih kategorija sa teritorija Opština Jagodine, Svilajnca, Despotovca, Ćuprije i Paraćina i trenutno broji 35 članova.\nPodružnica CSŽ u Jagodini, nastala je u okviru projekta Centra za SŽI Srbije koji je tokom 2000. širio mrežu svojih podružnica širom Srbije. Pored sedišta Centra u Beogradu, otvorene su organizacione jedinice u Nišu, Smederevu, Kruševcu, Jagodini i Leskovcu.\nCentar za samostalni život invalida Srbije počeo je sa radom 1996. godine sa ciljem da okupi osobe sa različitim vrstama invalidnosti, promovišuci FILOZOFIJU SAMOSTALNOG ŽIVOTA invalida i radeći na stvaranju uslova za njenu primenu u praksi.\nSamostalni život invalida ne znaci fizičku samostalnost, obavljanje svakodnevnih aktivnosti, već podrazumeva da invalid ima izbor, da samostalno donosi odluke o svom životu, bira način zadovoljavanja svojih potreba koje sam najbolje poznaje, kontroliše sprovođenje svojih odluka i izbora, snosi punu odgovornost za svoje odluke i učinjeni izbor, ali da, kao i svi ostali ljudi, ima pravo na grešku.\nPodružnica Centra u Jagodini je mlada organizacija, koja svoj rad bazira na potrebama invalida u svom regionu, ali i prethodnom bogatom iskustvu CSŽ Srbije čiji je organizacioni deo.\nCSŽ invalida Srbije ima dugogodišnje iskustvo i niz uspešno sprovedenih projekata u saradnji sa Gradanskim inicijativama, Oxfamom, Handicap International-om, drugim organizacijama invalida u Srbiji kao i Centrima za SŽ invalida u Irskoj, Austriji i Velikoj Britaniji.\nCentar vode osobe sa invaliditetom, a delovanje se bazira na sledećim vrednostima:\n- poštovanje ljudskih prava


Kao što znamo poznavanjes stranih jezika nije samo poznavanje i razumevanje govora jednog naroda, već je poznavanje kulture i običaja naroda. Institut za strane jezike organizuje kurs kineskog jezika. Naši kursevi su organizovani tako da pokrivamo jednako sve veštine konverzaciju, slušanje, čitanje i pisanje, sem u slučajau kada se polaznike opredeli za specijalizovan kurs kineskog jezika kao što je kurs konverzacije. Kurs kineskog jezika vodi tim stručnjaka diplomiranih filologa kineskog jezika, takodje na našem institutu imamo profesore izvornog govornika. Kurs kineskog jezika je organizovan tako da svim polaznicima može pružiti tačno ono što ima je potrebno i zbog čega su poželeli da nauče kineski jezik. Pa tako organizujemo :\nGrupni kurs Kineskog jezika,\nIndividualni kurs Kineskog jezika,\nZa ovakav vid organizacije kursa smo se odlučili da bih polaznicima omogućili da savladaju kineski jezik u uslovima koji njima najviše odgovaraju, bilo da je to zbog manjka slobodnog vremena ili zbog atmosfere koja polaznicima odgovara. Za naše polaznike pored osnovnog opšteg kursa kineskog jezika takođe organizujemo i:\nSpecijalizovani (stručni) kurs Kineskog jezika\nDečji kurs Kineskog jezika\nI sve to u cilju pružanja polazniku tačno onog što mu je potrebno. Pa se tako polaznik može odlučiti za specijalizovani kurs iz oblasti IT-a, marketinga, bankarstva ili druge sfere poslovanja. Takođe za najmlađe smo organizovali školicu stranih jezika, gde polaznici mogu savladati jezik uz igrice, zabavu i druženje. Za naše polaznike takođe organizujemo i ubrzani kurs kineskog jezika što podrazumeva održavanje nastave svakodnevno uz više časova dnevno. Institut za strane jezike koristi najsavremeniju literaturu koju koriste priznati strani univerziteti, i koja je ilustrovana sa dosta slika i primera kao i testova kako bih omogoućili polazniku bolje razumevanje i savladavanje jezika. Uz udzbenike takođe koristimo i materijal u vidu audio i video zapisa.


EU saučesnik u zlostavljanju migranata u Libiji\nDecember 12, 2017 - 12:38 PM Kod vijesti : 872149 Izvor : vijesti.ba/ ABNA Link:\nAmnesty optužuje EU da zatvara oči pred brutalnim taktikama libijske obalske straže i opasnim pritvorskim objektima, prenosi AP.\nABNA: Zemlje članice Evropske unije su saučesnice u zlostavljanju migranata u Libiji, navodi organizacija za zaštitu ljudskih prava Amnesty International (AI) u danas objavljenom izvještaju.\nGrupa za zaštitu ljudskih prava sa sjedištem u Londonu navodi i da libijska obalska straža prima mito od krijumčara, kako bi dopustila da čamci s migrantima isplove ka Evropi.\nNadalje Amnesty ističe da posjeduje video-snimke i druge dokumentarne dokaze da je brod koji je Italija donirala libijskoj obalskoj straži bio umješan u operaciju presretanja u kojoj se više od 50 ljudi utopilo.\n"Evropske vlade ne samo što su u potpunosti obaviještene o ovim zloupotrebama, već aktivno podržavaju libijske vlasti u zaustavljanju prelazaka preko mora i zadržavanju ljudi u Libiji. One su saučesnici u tim zločinima", rekao je direktor Amnesty Internationala za Evropu John Dalhuisen.\nTakođe, Amnesty navodi da su pregledali video-snimke, fotografije i dokumenta koji pokazuju da u najmanje jednom incidentu posada broda koji je Italija donirala libijskoj obalskoj straži nije upotrijebila čamce za spašavanje za migrante koji su se našli u nevolji na moru.\n"Evropske vlade su pokazale gdje leži njihovi istinski prioriteti: u zatvaranju glavne mediteranske rute, pri čemu se rijetko obaziru na izazvane patnje", zaključio je Dalhuisen.\nNa udaru priliva više od milion migranata u 2015. godini, EU je sa Libijom i njenim susjedima radila na presijecanju glavne migrantske rute iz Afrike ka Evropi, a njena strategija je uključivala obuku i opremanje libijske obalske straže kako bi zaustavila čamce koji pokušaju da krenu na opasan put preko Mediterana.\nPri tom je uhvaćeno oko 20.000 migranata, koji su potom ostali zaglavljeni u Libiji, gdje su pritvorske jedinice pretrpane i higijenski zapuštene, naglašava Amesty International.\nNajnoviji izvještaj zasnovan na intervjuima sa desetinama migranata i zvaničnika, navodi Amnesti International.


Donekle je jasno da je mladić greškom ubijen kobnog 12. septembra 2017. ispred zgrade u kojoj je živeo u Jagodini.\n- Moj sin je bio na pravom mestu, u ulazu u zgradu u kojoj je živeo, i u pravo vreme, jer to je vreme kada se mladi vraćaju kući, a na pogrešnom mestu je bila meta i izvršilac, jer takvi ljudi ne bi trebalo da budu među nama. Meta je bio kriminalac, a ništa manji kriminalci nisu nalogodavac i ubica - kaže Milovan Stojanović, otac ubijenog mladića, koji je poznati jagodinski advokat.\n* jul 2018. - Dragoslav Miša Ognjanović, poznati beogradski advokat, ubijen ispred svog stana na Novom Beogradu, a egzekutor, kao ni nalogodavac nisu otkriveni.\n* decembar 2015. - Vladimir Zrelec, beogradski advokat, ubijen ispred svoje kancelarije na Vračaru. Kao egzekutor, na 30 godina zatvora, osuđen je Vladimir Šaranović.\nUBICA GA "OVERIO"\nPosthumno nagrađivan: Patrijarh poslao pismo porodici\nJagodina ubistvo ubijen mladić ubijen advokat Nemanja Stojanović advokat Nemanja Stojanović\n19:48 VAŽNI SASTANCI: Predsednik Vučić će se sutra sastati sa britanskom ambasadorkom i generalnom sekretarkom OEBS-a\nVAŽNI SASTANCI: Predsednik Vučić će se sutra sastati sa britanskom ambasadorkom i generalnom sekretarkom OEBS-a


ADS FBiH: Konferencija „Stručno usavršavanje i razvoj kompetencija“\nU organizaciji Agencije za državnu službu Federacije Bosne i Hercegovine (ADS FBiH), uz finansijsku podršku Vlade Ujedinjenoga Kraljevstva, u Sarajevu je održana konferencija „Stručno usavršavanje i razvoj kompetencija“.\nKonferenciju je otvorio direktor ADS-a FBiH Refik Begić koji je prisutne informirao o aktivnostima Agencije na području stručnoga usavršavanja državnih službenika.\n- Jedan od strateških pravaca djelovanja Agencije je ustroj kompetentne i profesionalne javne službe u Federaciji BiH koja pruža učinkovite usluge građanima - naglasio je Begić.\nGovorio je i o zakonskom okviru u kojemu djeluje Agencija za državnu službu FBiH, ocijenivši da je taj okvir prilično kompliciran. Ustvrdio je da je i fragmentiranost javne uprave u FBiH otežavajuća okolnost za rad ove agencije.\nNa konferenciji je, između ostalog, bilo riječi i o nalazima istraživanja u oblasti javnih nabavki u BiH, uz temeljnu opasku da je ona bremenita manjkavostima koje je potrebno što prije riješiti, razvoju i jačanju trenerskih kompetencija putem koučinga, tehnikama podučavanja odraslih i iskustvima u planiranju i realiziranju obuka.


Beta 15. juna 2019. 19:05\nBeogradsko Udruženje gradjana „Ulice za bicikliste“ je saopštilo da se danas grupa građana usprotivila početku rekonstrukcije važnih gradskih ulica od Vukovog spomenika do Kalemegdana, smatrajući da je projektno rešenje pogrešno.\nPredstavnici udruženja „Ulice za bicikliste“ i „Ne davimo Beograd“ su više puta prethodnih godina ukazivali gradskim čelnicima Beograda i predstavnicima Evropske banke za obnovu i razvoj koja finansira danas započete radove u ulicama Kraljice Marije, 27. marta, Džordža Vašingtona i Dušanovoj, da se rekonstrukcijom ukida prednost koju je do sada imao tramvajski saobraćaj jer će kroz „tramvajske baštice“ posle radova biti pušteni i automobili.\nPredstavnici gradskog Sekretarijata za investicije su „priznali da će tramvaji biti sporiji, ali to pravdaju bezbednošću učesnika saobraćaja“, piše u saopštenju u kojem se ukazuje da se „nigde u civilizovanom svetu prednost ne daje privatnom automobilskom prevozu, već, naprotiv, javnom gradskom prevozu da bi se smanjile gradske gužve“.\nSugestija Udruženje gradjana „Ulice za bicikliste“ gradskim čelnicima je da „odustanu od ove 20 miliona evra skupe rekonstrukcije iz kredita EBRD“, da preprojektuju rešenje tako da tramvajske šine budu u sredini ulice sa nezavisnim bašticama (kao u Nemanjinoj i u Bulevaru Kralja Aleksandra), da planiraju javne garaže, ukinu ulična parking mesta i umesto njih naprave biciklističke staze“, piše u saopštenju.\nRešenjem koje predlaže Udruženje gradjana „Ulice za bicikliste“, Beograd bi „dobio pravi ‘zeleni bulevar’ gde bi emisija štetnih gasova i buka bile svedene na minimum“, piše u saopštenju.\nNavedeno je da danas započeta „rekonstrukcija može da sačeka, jer je urgentna samo zamena šina“ dok se ne projektuje praktičnije rešenje, te bi korist od odlaganja danas započetih radova bila višestruka jer centar Beograda ne bi bio „dodatno blokiran dok se ne završe radovi koji su već u toku na Trgu Republike i u Karađorđevoj ulici“.


KEDMI: Ako počnu sukob sa Rusijom, neće izdržati duže od 15 minuta … – DnevniZurnal\nKEDMI: Ako počnu sukob sa Rusijom, neće izdržati duže od 15 minuta …\nby admin 02/02/2022, 22:16 2k Views\nGrupa od šest ruskih desantnih brodova koja je izvršila prelaz sa Baltika na Mediteran uzbunila je celu Evropu, nateravši SAD da razmišljaju o potrebi za ovom klasom brodova, piše Forbs.\nIzraelski vojni ekspert Jakov Kedmi rekao je za People’s News da će se, bez obzira na snagu američke flote, bitka u Crnom ili Baltičkom moru završiti za četvrt sata.\nRusija je Zapadu dala lekciju – kako naterati protivnike da zadrhte, koristeći malu količinu sile, smatra autor materijala.\nTako je mala eskadrila amfibijskih jurišnih brodova unervozila mnoge zemlje NATO-a. Hitno su poslali značajnu silu da je prati. Američki novinar za Forbs kaže da će Pentagon izvući zaključak iz ovako burne reakcije svojih partnera na naizgled ne najstrašnije ruske brodove.\nAmerikanci se ponovo suočavaju sa dugogodišnjim problemom svoje flote, smatra Jakov Kedmi. Prema njegovim rečima, reč je o njegovoj masivnosti, jer je ranije za misije daleko od sopstvenih granica bilo potrebno graditi džinovske brodove kako bi dugo bili u autonomnoj plovidbi.\n„Tada su brodovi bili mnogo veći, mogli su da ponesu više ljudi i vojne opreme. Pokazalo se da su, sa stanovišta topografije evropskog i azijskog kontinenta, mali desantni brodovi koje Rusija ima od velikog značaja. Moskva sada prelazi na izgradnju velikih desantnih brodova, objasnio je Kedmi.\nDavno zakasnela odluka da se pređe na mobilnije brodove je logičan vektor za razvoj američke flote, nastavio je vojni ekspert. Međutim, naglasio je, to ni na koji način neće pomoći Sjedinjenim Državama da reše probleme, na primer, na Baltičkom ili Crnom moru, jer tamo neće trajati ni 15 minuta.\n„Verovatno će u tome uspeti. Da li će zbog toga moći da steknu nadmoć zavisiće od protivnika. Ali ako govorimo o Crnom i Baltičkom moru, tu je potpuna dominacija Rusije. Nijedna pomorska snaga neće tamo preživeti duže od 15 minuta“, uveren je Kedmi.\nSada Pentagon postepeno shvata da postoji hitna potreba za stvaranjem nove generacije oružja. Sjedinjene Države su napravile mnogo grešaka u usvajanju koncepta razvoja flote, avijacije i vojske u celini. Za ispravku će biti potrebna ogromna sredstva koja Vašington nema.\n„Da li je američka ekonomija u stanju da izdvoji takav budžet? Ne. Posebno imajući u vidu ogromne probleme sa površinskim i podmorničkim brodovima, probleme sa održavanjem i razvojem novih vrsta naoružanja u kojima oni zaostaju ili počinju da zaostaju“, naglasio je specijalista.\nTeško je izdvojiti jedan jedini razlog za tešku situaciju američke vojske, dodao je Kedmi. Sjedinjene Države su imale prednost u tehnologiji i resursima, ali nisu uspele da je održe. Problem je verovatno u strukturi donošenja odluka i samom planiranju, ali da bi se ovo tačno razumelo, potrebna je duboka analiza.\nStižu “sugestije” ili otvoreni pritisci sa Zapada


Saznajte ko ima najveće plate u Srbiji! - RTV Santos\nSaznajte ko ima najveće plate u Srbiji!\nZa razliku od njih, zaposleni u uslugama smeštaja i ishrane u avgustu su imali prosečnu netu platu od 31.719, a u ostalim uslužnim delatnostima 38.280 dinara. Te dve delatnosti su, inače, jedine u kojima je prosečna neto zarada manja od 40.000 dinara. Nešto malo iznad tog iznosa, tačnije 41.426 dinara, beleži delatnost umetnosti, zabave i rekreacije, kao i trgovine na veliko i malo i popravke motornih vozila, gde je prosečna neto plata u avgustu bila 41.696 dinara.\nZaposleni u finansijskim uslugama u avgustu su zarađivali 99.420 dinara, a oni u proizvodnji duvanskih proizvoda 95.526. Malo više od „duvandžija” u avgustu su zaradili zaposleni u eksploataciji sirove nafte i prirodnog gasa – 95.793 dinara. Za uposlene u naučnom istraživanju i razvoju prosečna plata u avgustu bila je 94.789 dinara.\nPlatu „pristojnu” za srpske prilike imali su zaposleni u proizvodnji osnovnih farmaceutskih proizvoda i preparata – oni u avgustu beleže 87.154 dinara, radnici u ekspolataciji uglja 81.882 i zaposleni u osiguranju, reosiguranju i penzijskim fondovima 86.359. Zarada zaposlenih u proizvodnji koksa i derivata nafte u avgustu bila je 78.231 dinar, u telekomunikacijama 72.992, a u reklamiranju i istraživanju tržišta 72.482.\nZa razliku od njih, zaposleni u delatnosti pripremanja i posluživanja hrane i pića u avgustu su imali neto zaradu od svega 29.697 dinara, oni koji rade u ostalim ličnim uslužnim delatnostima 30.480, preradi drveta i proizvoda od drveta 31.524, na uslugama održavanja objekata i okoline 35.690, proizvodnji odevnih predmeta 33.430, proizvodnji kože i predmeta od kože 33.430 dinara…\nPrethodnoNedeljni horoskop od 29.10. do 04.11.2018.godine\nSledećeOptimalni uslovi za setvu pšenice bili do 25. oktobra, stručnjaci preporučuju da se poslovi nastave


Ćustendil i samouprav iz Pirotskog okruga promovišu omladinsko preduzetništvo - JuGmedia\nOSNIVANJE MREŽE MLADIH PREDUZETNIKA U TURIZMU SRBIJE I BUGARSKE EVROREGIONA ''NIŠAVA''\nSredinom maja u Vidinu u Bugarskoj održan je sastanak u okviru projekta „Jačanje turističkog preduzetništva i promocija usluga – STEPS“ kao deo projektnih aktivnosti Evroregiona „Nišava“, koji čine opštine iz pograničnog regiona Srbije i Bugarske.\nProjekat se realizuje u okviru Interreg-IPA programa za prekograničnu saradnju Bugarska – Srbija 2014-2020, koji je sufinansirala Evropska unija. Nosilac projekta je opština Vidin u partnerstvu sa Kulturnim centrom „Bratstvo 1869“ iz Ćustendila iz Bugarske i Udruženje građana „Ponišavije“ iz Pirota.\nMladi preduzetnici iz turističkog sektora razmenili su ideje i razgovarali o formiranju partnerstva za sprovođenje zajedničkih inicijativa. Sastanku je prisustvovalo 60 predstavnika ciljnih grupa i direktnih korisnika , 40 iz Bugarske i 20 iz Srbije. Uspostavljena je mreža STEPS koja uključuje institucije, organizacije i profesionalce iz prekograničnog regiona Bugarska – Srbija, koji će raditi na promociji omladinskog preduzetništva.\nTokom obuke, poštovane su sve epidemiološke mere u cilju sprecavanja sirenja virusa korona, saopstavaju iz UG Ponisavlje.\nEvroregion „Nišava“ čine Grad Pirot i opštine Babušnica, Bela Palanka i Dimitrovgrad iz Pirotskog okruga sa srpske i opštine Dragoman Svoge, Božurište, Kostinbrod, Slivnica i Godeč sa bugarske strane. Prošle godine je obeleženo 15 godina postojanja ovog evroregiona.\nFoto: Evroregiona Nišava\n02.06.2021. u 12:06\nKjustendil ne Custendil,i Kirilo a ne Cirilo.


Kurti: U Evropskoj uniji se ne može dogoditi nacionalno ujedinjenje Albanaca\n► Kurti: U Evropskoj uniji se ne može dogoditi nacionalno ujedinjenje Albanaca\nLider Samoopredelenja( SO) i najverovatnije budući premijer Kosova, Aljbin Kurti, u utorak uveče je izjavio da se u Evropskoj uniji ne može dogoditi nacionalno ujedinjenje Albanaca, ali da može postojati ideja o federaciji.\n"Ne mogu reći da se nacionalno ujedinjavanje događa u EU. Tamo se pridružujemo Dancima, Austrijancima i Špancima. Ovde se mora dogoditi naš savez. Koristio bih izjavu Arbena Džaferija: 'Istorijsko zalaganje Albanaca za ujedinjenje' ", rekao je Kurti.\n"Mi ne biramo ujdinjene, nego ono bira nas. Nema nigde imenice 'Baškim' (jedinstvo, ujedinjenje), niti ima drugog naroda pod nazivom 'Union' (unija). Ali ima ljudi sa imenima zastava", kazao je Kurti.\n"Dodao bih da Kosovo i Albanija treba da se približe jedno drugom, integrišu u jedinstvo ideje o federaciji, kao Nemačka, s decentralizacijom institucija", ocenio je on.\n"Imali bismo Institut za istoriju u Prizrenu, Univerzitet umetnosti u Peći, Fakultet rudarstva u Mitrovici, Turizma u Valjoni ili Draču, Ustavni sud u Skadru", nabrojao je Kurti.\nRekao je da će, ako postane premijer, poštovati kosovske simbole, dok se na sastancima s Albanijom "neće videti na čijoj je strani zastava, nacionalna ili državna".\n"Kao premijer, poštujem simbole države, o kojima imam kritike. U odnosima sa Albanijom ćemo imati sporazume, ne za slikanje, već za sprovođenje, kao primera radi o zajedničkom tržištu, zajedničkom civilnom registru preduzeća, zajedničkim vladinim odborima za spoljne poslove i drugo", kazao je Kurti.\nGradonačelnik Preševa, Šćiprim Arifi objavio je danas da je delgcija albanskih stranaka u kojoj je bio danas u Beogradu, na sastanku kod predsednika Srbije Aleksandra Vučića, podnela zahtev...


OSM Televizija - Arapi u BiH "upumpavaju" nelegalni novac\nArapi u BiH "upumpavaju" nelegalni novac\nU legalne novčane tokove BiH u prošloj godini je kroz finansijski sistem ubačeno 32.084.951 KM nelegalno stečenog novca, dok je nastala materijalna šteta od prijavljenih 1.319 krivičnih djela privrednog kriminala iznosila 30.026.846 KM, podaci su Obavještajno-bezbjednosne agencije BiH.\nPrema dokumentu "Informacija o stanju bezbjednosti u BiH u 2016" koji posjeduje "Večernji list" u izdanju za BiH, prošle godine osnovan je veći broj pravnih subjekata u vlasništvu, uglavonom lica arapskog porekla, i to iz Sirije, Ujedinjenih Arapskih Emirata, Katara, Bahreina, Iraka, Libana i Pakistana.\nPravna lica fiktivno osnivaju na svoje ime državljani BiH, nakon čega stvarni vlasnici, strani državljani, pribavljaju boravišnu dozvolu i vrše kupovinu nekretnina na ime novoformiranog pravnog subjekta. Arapi osnivanjem pravnih subjekata u BiH izbjegavaju propise i dobijaju boravišne dozvole, te stiču vlasništvo nad nekretninama, što im nije dopušteno kao fizičkim licima.\nList podseća da je prošle godine pokrenuta akcija "Nekretnina" u kojoj je proveren 691 pravni subjekt i 16 turističkih naselja, većina na području Kantona Sarajevo. Fiktivnih kompanija najviše je osnovano na području Ilidže, a uglavnom je reč o arapskim osnivačima. Nekim kompanijama nisu mogli ući u trag jer su prijavljene na nepostojećim adresama, a računi pojedinih kompanija su "mirovali", dok su kupovane skupe nekretnine i zemljišta.\nIndikativno je da je deo platnih transakcija vršen u gotovini, što upućuje na mogućnost izbegavanja plaćanja PDV i na pranje novca, piše list.\nJoš iz iste kategorije: « Dukić: Danas imena sudija koji su tukli srpske logoraše u Sarajevu Vučić: Jačaćemo saradnju sa Srpskom, jer tako pomažemo i BiH »


OŠ VRDNIK - lepo druženje pred rastanak u aktuelnom akreditacionom periodu25.02.2020.\nU Osnovnoj školi "Milica Stojadinović Srpkinja" u Vrdniku organizovala je 22. i 23. februara realizaciju obuke "(Ne)vidljivo vaspitanje - ugled, atmosfera i identitet škole u funkciji vaspitanja učenika".\nOva škola pripada ne baš malom broju onih osnovnih i srednjih škola čiji su zaposleni pohađali sve programe stručnog usavršavanja koji su do sada bili akreditovani Udruženju za podršku vaspitanju i obrazovanju "ODSTAR" iz Šapca.\nOvoga puta Škola je imala i goste, osam učesnika iz OŠ "Slobodan Bajić Paja" iz Sremske Mitrovice.\nU celini bila je to homogena grupa, koja je sa realizatorima ostvarila uspešnu realizaciju programskih sadžaja.\nSrednja ocena prema upitniku Zavoda je 3.93 (maksimalna je 4.00), a realnija i detaljnija slika dobija se kada se pročitaju procene i stavovi učesnika iz evaluacione liste Udruženja.\nAutorsko realizatorski tim je zadovoljan, a izgleda i skoro svi učesnici koji su učestvovali u zajedničkom radu.\nPročitajte sve izveštajne stranice sajta i formirajte sopstveno mišljenje o uspešnosti.\nIzvesno je da će prava i jedina realna potvrda tek doći Udruženju oko trećeg tromesečja, u vidu dostavljanja primera dobre prakse kao dokaza stvarnih efekata zajedničkog rada.\nNeka je sa srećom, i javite se ako vam budemo potrebni.


Zarasla kuća bez toaleta na Novom Zelandu prodata za 2 miliona dolara - BIGportal.ba\n16 Jula, 2021 16 Jula, 2021 056\nSkoro 100 godina stara kuća bez toaleta i u poluruiniranom stanju sa zaraslom baštom u novozelandskoj prestonici Oklandu, prodata je za 2 miliona dolara.\nNi činjenica da nema toalet, da joj nedostaju zidovi i da je okolni plac potpuno zarastao, nije sprečilo da se drvena kuća u ulici Ariki, u naselju Grej Lin novozelandske prestonice Oklanda, proda na aukciji za 2,075 miliona dolara, a početna cena joj je bila 1,75 miliona.\nGradski savet za nekretnine procenio je njenu vrednost na 1,65 miliona dolara, kao i da će za renoviranje morati da bude uloženo oko 200.000 dolara, prenosi RTS.\nAgencija “Barfut i Tompson” reklamirali su kuću kao „čisto platno“ sa velikim potencijalom, kojem je hitno potrebna pažnja.\nPosed je u gradskom katastru zaveden kao zona za jednu kuću, što znači da se na njemu ne mogu graditi nikakvi veći stambeni objekti.\nTa činjenica je u velikoj meri uticala na vrednost jer su takvi posedi veoma traženi.\nTržište nekretnina na Novom Zelendu je prosto ekplodiralo poslednjih godina. Prosečna cena kuće u toj pacifičkoj državi je 943.000 dolara, što je porast cene za neverovatnih 22 odsto u odnosu na prošlogodišnji jun.\nSituacija je još gora kada se uzme u obzir tržište nekretnina u Oklandu, gde je prosečna cena kuće 1,5 miliona dolara. U naselju Grej Lin, ta brojka je 1,6 miliona.\nMicov novi igrač Budućnosti


AMSS i policija "privatizovali" jednu unosnu ali i osetljivu "privrednu granu"\nHarač, harač, Turci, treba\nDa naplate Turcima sve što su nam radili 500 godina, i to bez PDV-a, u svoj režiji i po svom tarifniku, angažovali su se neki koji jedva čekaju da se Turcima na putu kroz Srbiju nešto dogodi, pa da im se nađu pri ruci. Ali, ko drugi to da uradi?\nStotine hiljada automobila i kamiona u tranzitu kroz Srbiju bajna su prilika za "divlje" autoprevoznike, koji pod firmom "pomoć na drumu" sami sebi stvaraju šansu za brzo sticanje velikih para.\nOvom problemu država nikada nije poklanjala posebnu, pogotovo ne dovoljnu pažnju. Bilo je sporadičnih reagovanja, kada se strani državljanin okuraži i potraži pomoć svog diplomatsko-konzularnog predstavništva, jer mu je, na primer, cenom usluga auto-šlep i servis "odrao kožu sa leđa".\nNe zna se koliko je stranih državljana u ovakvim incidentima oštećeno niti za koliku sumu. Ne zna se ni koliko ih je i ko su naši građani koji ubiru ovakav "harač", ostavljajući o zemlji sliku kojom dominiraju desperadosi i banditi. Niko od onih koji u ime države učestvuju u zbrinjavanju "havarisanih" ili unesrećenih stranaca ne vodi takvu vrstu evidencije.\nPoslednji obelodanjeni a ozbiljan slučaj, u kom su akteri bili državljani Turske i naši "divlji" autoprevoznici, desio se 13. jula ove godine na području opštine Mladenovac, kada su divlji auto-šleperisti "na silu" odvezli automobil turskog državljanina u "njihov servis" na popravku, a onda mu tražili par hiljada evra za popravku i uslugu. Ovaj strani vozač je odbio da plati "harač", pa je pozvao svoju ambasadu i zatražio pomoć i zaštitu. Nakon toga, Ministarstvo spoljnjih poslova je kontaktiralo MUP Srbije, a pripadnici Policijske uprave za grad Beograd, odeljenje za imovinske delikte, priveli su u policijsku stanicu Mladenovac više osoba, učesnika u ovoj hajdučkoj akciji.\nViše puta je bilo pokušaja da se nelegalni auto-prevoznici dovedu u red i stave pod kontrolu, ali bez uspeha. Prema nezvaničnim procenama, na putevima u Srbiji postoji oko 50 divljih šlep-službi, koje planski i namerno izazivaju saobraćajne nesreće, a potom se pojavljuju kao spasioci "situacija", te posle strancima papreno naplaćuju svoje usluge šlepanja do prvog servisa. Predsednik Udruženja autoprevoznika Beograda Dušan Perić kaže da se tačno zna ko učestvuje u tim prevarama stranaca pa se, samim tim, ovaj problem može vrlo lako i brzo rešiti.\nAuto-moto savez Srbije je sa JP "Putevi Srbije" zaključio ugovor po kome će AMSS u slučaju kvara ili havarije vozila na autoputu, takvo vozilo besplatno šlepati do prvog izlaza sa autoputa, odnosno do prvog pogodnog mesta koje će omogućiti da saobraćaj na autoputu normalno funkcioniše. Generalni sekretar AMSS-a Aleksandar Nikačević kaže da je prema Zakonu o poveravanju javnih ovlašćenja i na osnovu ugovora koji je potpisan sa JP "Putevi Srbije", AMSS ovlašćen da uklanja vozila sa autoputeva. Ubuduće će, kaže on, saobraćajna policija zvati isključivo Operativni centar AMSS-a u slučajevima saobraćajnih nesreća i kvarova vozila na autoputevima. I privatni autoprevoznici moći će i ubuduće da rade, ali samo ako potpišu ugovor sa AMSS-om. Nikačević kaže da su se u mnogim situacijama privatni autoprevoznici ponašali kriminalno, pa je bilo i slučajeva namernog izazivanja saobraćajnih nesreća, čak i sa smrtnim posledicama (od bušenja guma, rezervoara i hladnjaka na parking prostorima, preko namernog izazivanja sudara, stavljanja specijalne pene u auspuh, do bacanja kamenja na automobile, zamki sa ekserima na putu, puštanja pasa pod kola...).\nU vezi s tim, među stranim vozačima koji često prolaze kroz Srbiju kruži priča da postoji takozvani bermudski trougao koji se nalazi na relaciji Mali Požarevac - Velika Plana - Jagodina, gde se najviše i najčešće "dešavaju" sumnjivi slučajevi i nesreće na putu, koje koriste divlji šleperisti i auto-servisi za svoje "poslove" i pljačkanje stranaca.\nDruga strana medalje je da je, prema raspoloživim podacima iz Smedereva, Subotice i Beograda, prilikom zaključenja partnerskog ugovora sa AMSS-om o poslovno-tehničkoj saradnji, cena ugovora plaćana na ruke u kešu i iznosila je nekoliko hiljada evra.\nU Republičkoj saobraćajnoj inspekciji kažu da nemaju dovoljno ljudi da bi adekvatno pokrili teritoriju cele Srbije, te na teren izlaze samo po službenoj dužnosti, po prijavi građana ili saobraćajne policije, ili ako otkriju nepravilnosti u radu autoprevoznika i šlep-službe. Tada podnose protiv njih prijave, ističe načelnik te službe Mile Nikitović.\nNešto slično izjavio je i glavni inspektor u Upravi saobraćajne policije MUP-a Branko Vukobratović, da u MUP-u nemaju saznanja da na putevima u Srbiji postoji ovakva pojava, divlje šlep-službe i potkradanje stranih vozača, ali da je to bilo prisutno i aktuelno poslednjih šest-sedam godina. Zna se, takođe, ko su ljudi koji nemaju dozvole za rad, ali i da policija nema zakonska ovlašćenja da im zabrani rad na autoputu, jer je to u nadležnosti drugih službi. Zbog svega lošeg što se dešavalo poslednjih godina na Koridoru 10 (E-75, E-70 i E-80), kada se desi saobraćajna nezgoda pripadnici policije daju prioritet AMSS-u, koji zakonski jedini ima pravo da uklanja vozila sa puta, kaže Vukobratović.\nSaobraćajna policija je i pre 15 godina onemogućavala privatne preduzetnike da obavljaju svoju delatnost, a navedene mere se preduzimaju samo prema privatnim prevoznicima koji ne ispunjavaju uslove za obavljanje ove delatnosti - reči su načelnika Uprave saobraćajne policije generala Dragiše Dinića iz decembra 1997, a general Stojadin Jovanović, načelnik iste uprave, februara 2009. izjavljuje da "na osnovu izložene zakonske regulative policijski službenici ne mogu uticati na izbor lica koje će vlasnik ili vozač onesposobljenog vozila angažovati radi uklanjanja vozila sa kolovoza..." Sadašnji načelnik Uprave potpukovnik Dragiša Simić, juna ove godine, kaže da je "AMSS određen za jedinu ovlašćenu organizaciju, koja će vršiti poslove uklanjanja oštećenih vozila i vozila u kvaru na Koridoru 10...", a zainteresovane privatnike obaveštava da mogu "kontaktirati AMSS i ako ispunjavaju uslove, potpišu ugovor o saradnji sa AMSS-om, nakon čega će moći da obavljaju uklanjanje oštećenih i vozila u kvaru na Koridoru 10".\nU Privrednoj komori Beograda je 30. juna 2010. održan sastanak između predstavnika MUP-a, AMSS-a i Opšteg udruženja beogradskih autoprevoznika (BAP), kada je rečeno da je stav predstavnika MUP-a, da Zakon daje isključivo pravo uklanjanja oštećenih ili havarisanih vozila AMSS-u, netačan i neutemeljen, jer nigde u Zakonu ne stoji reč "jedino", "isključivo" i sl. Zakon o poveravanju AMS-u ne sadrži ni kaznene odredbe ukoliko treće lice vrši uklanjanje vozila sa puta, pa to ekskluzivno pravo nije dato od zakonodavca AMSS-u. Rečeno je da MUP u tom slučaju postupa van granica svojih nadležnosti, da policijski službenici nisu ovlašćeni da izdaju naređenja kojim zabranjuju uklanjanje vozila sa puta, a da svako postupanje policijskog službenika kojim se ometa ili onemogućava utovar vozila radi uklanjanja predstavlja nezakonito postupanje. Članovi BAP-a će zbog toga evidentirati sve podatke o policajcu, svedoku, vozilu, vremenu, mestu, visini cene prevoza u konkretnom slučaju i o tome obavestiti udruženje..., pa i podnositi krivične prijave protiv policijskih službenika koji onemogućavaju obavljanje delatnosti članovima BAP-a. (BAP, inače, ima preko 100 vozila u Beogradu, dok AMSS ima samo 40).\nOsim toga, pripadnici MUP-a Srbije ne dozvoljavaju preduzetnicima i pravnim licima, šlep-službama, da na autoputu obavljaju delatnost za koju uredno plaćaju poreze i druge obaveze državi. Radi se o faktičkoj zabrani obavljanja delatnosti, a ne pravnoj zabrani odnosno zabrani na osnovu upravnog, inspekcijskog, prekršajnog ili nekog drugog postupka. Za Koridor 10 je ekskluzivno pravo šlepovanja vozila dobio AMSS, a to u praksi sprovode policijski službenici, bez obzira na to što stranka želi drugu šlep-službu ili ima zaključen ugovor sa privatnim autoprevoznikom za pojedine firme u slučaju kvara ili udesa, a ne sa AMSS-om.\nKaže se da su ovakva postupanja pripadnika MUP-a protivna Ustavu Srbije, koji izričito zabranjuje donošenje akata kojima se ograničava slobodna konkurencija, stvaranje monopola. Nezakonito je i narušavanje konkurencije, a ni Zakon o policiji ne poznaje ovlašćenje policijskog službenika da zabrani slobodu izbora tržišne usluge privrednom subjektu koji zakonito i propisano obavlja delatnost. Dalje, nezakonito je svako ovlašćenje policijskog službenika da zabrani šlepovanje havarisanog vozila ako se obavlja na zakonom propisan način, što je protivno i Zakonu o javnim putevima koji imaocu havarisanog vozila nalaže da u roku od dva časa ukloni vozilo, "što imalac vozila treba da učini o svom trošku izborom odgovarajućeg subjekta, tj. šlepovanjem". Konačno, nezakonito je i ekskluzivno pravo dato AMSS-u da obavlja poslove uklanjanja, šlepovanja havarisanih vozila.\nOstaje da se vidi da li će Turci od ove rašomonijade imati ikakve koristi.\nTačno se zna šta ko sme, mora i može\n"...Između Auto-moto saveza Srbije (AMSS) i MUP-a Srbije potpisan je protokol, 02.06.2010. godine, kojim se reguliše procedura za uklanjanje vozila koja nisu u voznom stanju ili njihovog osposobljavanja za dalje kretanje, na državnim putevima, a posebno na autoputu. AMSS je određen za jedinu ovlašćenu organizaciju koja će vršiti poslove uklanjanja oštećenih vozila i vozila u kvaru sa državnih puteva. Policijski službenici po saznanju ili dolasku na mesto saobraćajne nezgode dužni su da odmah obaveste Dežurnu službu, koja je u obavezi da obavesti Operativni centar AMSS-a, preko broja telefona 987 ili na 065/987-12-15, navodeći u kom roku treba da pošalje vozilo na intervenciju. Patrola koja obezbeđuje lice mesta dužna je da sačeka vozilo AMSS-a i obezbedi da ono izvrši intervenciju. Policijski službenici su obavezni da ne dopuste da uklanjanje vozila u napred navedenim slučajevima vrši bilo ko drugi osim vozila AMSS-a. Zabranjuje se svim policijskim službenicima da ostvaruju bilo kakav kontakt sa drugim šlep službama, koje se bave uklanjanjem vozila, u cilju obaveštavanja o nastaloj potrebi za pružanjem usluga odnošenja vozila", kaže se u depeši koja se odnosi na sve policijske službenike saobraćajne policije, a za odgovorne "proglašava" načelnika Uprave saobraćajne policije, Policijske uprave za grad Beograd, i načelnike odeljenja saobraćajne policije ostalih policijskih uprava.


Zvezda u uzbudljivoj utakmici pobedila Igokeu\nKošarkaši Crvene zvezde pobedili su večeras u beogradskoj dvorani “Aleksandar Nikolić” Igokeu sa 68:66 (21:12, 19:17, 7:20, 21:17) u šestom kolu Jadranske lige, te tako zadržali maksimalan učinak u regionalnom takmičenju.\nZvezdu je do pobede predvodio Milko Bjelica sa “dabl-dabl” učinkom od 15 poena i devet skokova, dok je Marko Gudurić postigao 10, a Nemanja Dangubić i Čarls Dženkins ubacili su po devet.\nU ekipi Igokee istakao se Danilo Šibalić sa 25 poena, a Džejms Robinson dodao je 10.\nCrveno-beli dobro su počeli utakmicu, od starta su preuzili kontrolu i diktirali tempo, pa su posle pet minuta igre imali dvocifrenu prednost 13:2. Čarls Dženkins i Stefan Jović nosili su igru u napadu Zvezde, dok je odbrana s druge strane odradjivala veći deo posla.\nTrener Zvezde Dejan Radonjić u osmom minutu u igru je uveo Marka Simonovića, a publika, njih oko 2.500, ga je pozdravila gromoglasnim aplauzom i uzvicima “Simone, Simone” za dobru igru u Istanbulu protiv Galatasaraja u Evroligi.\nZvezda je stečenu prednost sačuvala do poluvremena, iako je Igokea u par navrata uspevala da uhvati priključak.\nGosti iz Laktaša su dva minuta pre kraja druge četvrtine smanjili na 34:29, ali Zvezda je u finišu odigrala čvrsto u odbrani, pa je na poluvremenu vodila sa 40:29, a Dženkins je u poslednjoj sekundi iz veoma teške pozicije s pola terena pogodio za tri poena.\nZvezda je veoma loše odigrala treću ćetvrtinu, što je Igokea iskoristila i stigla do preokreta pred poslednji period. Crveno-beli nisu pogodadjali otvorene šuteve, a čak je i lopta u par navrata izlazila iz koša. Prve poene postigli su tek u sedmom minutu, ali to nije zaustavilo Igokeu, pa su posle 30 minuta vodili sa 49:47.\nU poslednjoj deonici vidjena je “rezultatska klackalica”, ekipe su se smenjivale u vodjstvu, da bi Zvezda tek na minut i 20 sekundi pre kraja došla do četiri poena prednosti nakon što je Marko Gudurić pod košem pogodio za dva uz dodatno slobodno bacanje.\nU penal završnici bolje se snašla domaća ekipa, pa je na kraju ostvarila i šestu pobedu u Jadranskoj ligi.


Predsednica CIK-a dočekala je danas na sastanku Predsedavajuću Misije za posmatranje izbora Evropske unije – CIK\nPredsednica CIK-a dočekala je danas na sastanku Predsedavajuću Misije za posmatranje izbora Evropske unije\nPriština, 19. Septembar – Predsednica Centralne izborne komisije,Valdete Daka dočekala je na sastanaku Predsedavajuću Misije za posmatranje izbora Evropske unije, Viola von Cramon – Taubadel.\nČlanicu Evropskog parlamenta pratila je i specijalna predstavnica EU na Kosovu, ambasadorka Natalija Apostolova.\nPredsednica Daka pozdravila je posmatrače iz Evropske unije na Kosovu i upoznala ih sa napretkom priprema koje Centralna izborna komisija sprovodi za organizovanje Prevremenih izbora za Skupštinu Republike Kosovo koji će se održati 6. oktobra 2019.\nTakođe, predsednica Daka je izjavila da je za CIK posmatranje izbora neophodno i od posebnog značaja, jer to povećava verodostojnost izbornog procesa i da nalazi posmatrača pomažu CIK-u u adresiranju određenih pitanja.\nSa svoje strane, šefica Misije za posmatranje izbora Evropske unije, Viola von Cramon – Taubadel, rekla je da će ova misija pratiti izborni proces na Kosovu pre, za vreme i nakon izbora.\n3. Septembra 2019. godine potpisan je Administrativni sporazum između Kancelarije EU na Kosovu, Ministarstva spoljnih poslova i Centralne izborne komisije o posmatranju Prevremenih parlamentarnih izbora koji će se održati 6. oktobra 2019.


Odloženo sudjenje novinarima Al Džazire\nNovinari čekaju ispred suda u blizini zatvora Tora za vreme sudjenja grupi od 20 novinara.\n20 novinara, medju kojima je četvoro stranih državljana, optuženo je za širenje “lažnih informacija” o Egiptu ili za pripadanje Muslimanskom bratstvu koje je vlada proglasila za terorističku grupu.\nEgipatski sud privremeno je odložio sudjenje grupi od 20 novinara, medju kojime je troje novinara televizije Al Džazira, u slučaju za koji mnogi kažu da jasno pokazuje gušenje slobode govora u Egiptu.\nNovinari, medju kojima je četvoro stranih državljana, optuženi su za širenje “lažnih informacija” o Egiptu ili za pripadanje Muslimanskom bratstvu koje je vlada proglasila za terorističku grupu. Od dvadeset optuženih novinara, osmoro se nalazi u pritvoru, dok se ostalima sudi u odstustvu.\nU prvom pojavljivanju pred sudom, otpuženi su se izjasnili da nisu krivi. Nakon što njihovi advokati nisu uspeli da izdejstvuju njihovo puštanje pod kaucijom, sudjenje je odloženo za mart. Otac jednog od optuženih novinara, Australijanca Pitera Grestea, rekao je novinarima da se nada da će njegov sin biti uskoro pušten na slobodu.\nTelevizija Al Džazira je bazirana u Kataru, koji podržava Muslimansko bratstvo i bivšeg egipatskog predsednika Mohameda Morsija. Od kada je egipatska vojska zbacila Morsija s vlasti, ona kritikuje Al Džazirino izveštavanje o dogadjajima u Kairu kao pristrasno u korist Bratstva. Medjutim, direktori te medijske kuće su odbacili otpužbe protiv svojih novinara kao “apsurdne i lažne.”


Borel: Neko ko zna region baviće se dijalogom Srbije i Kosova | N1 Srbija\nBorel: Neko ko zna region baviće se dijalogom Srbije i Kosova\n16.02.2020. |19.19 >19.23 |\nVisoki Predstavnik Evropske unije za spoljnu politiku i bezbednost Đuzep Borel potvrdio je da se radi na imenovanju specijalnog predstavnika ili izaslanika koji će se direktno baviti dijalogom između Srbije i Kosova.\n"Nama je potreban neko ko zna region, ko je iskusni diplomata i spreman je da se angažuje. Ovo je posao koji zahteva angažovanje 24 časa dnevno, i to svaki dan. Nije ovo pitanje koje se tretira samo u toku jednog vikenda", izjavio je Borel za Radio Slobodna Evropa (RSE) u Minhenu gde je učestvovao u radu Minhenske bezbednosne konferencije.\nŠef evropske diplomatije nije želeo da spominje ime osobe koja će obavljati tu dužnost, međutim na pitanje da li će ta osoba biti iz Slovačke, on je odgovorio sa "možda". Slovački ministar inostranih poslova Miroslav Lajčak je najozbiljniji kandidat za budućeg EU predstavnika ili izaslanika, podseća RSE.\nI Lajčak je dan ranije za RSE potvrdio da "ima nekoliko ponuda koje analizira, te će javnost blagovremeno obavestiti o tome", ali nije želeo da potvrdi da ove ponude podrazumevaju njegovo ponovno angažovanje na Balkanu.\nBorel je takođe istakao da dijalog između Srbije i Kosova nema alternativu, ali da to zahteva angažovanje strana.\n"Dijalog teba da se odvija među njima. Mi ga nećemo diktirati. Oni treba da razgovaraju međusobno kako bi postigli sporazum među njima. Mi im možemo pomoći, mi im se možemo pridružiti, možemo stvarati podsticaje, ali mi ne možemo zauzeti mesta niti Srba niti Kosovara", poručio je Borel, prenosi RSE.\nĐuzep Borelj Kosovo Srbija\nEngel optužio Trampovu administraciju za političku krizu na Kosovu 29.03.2020.\nSram te bilo separatisto katalonski!


Sakupljanje i transport neopasnog otpada • Alex Product\nSpisak neopasnog otpada za koji imamo dozvolu za sakupljanje i transport\nnalazi se u rešenju →\nNaša firma ovlašćena je za sakupljanje neopasnog otpada na teritoriji cele Republike Srbije. Sakupljanje vršimo u skladu sa zakonskom regulativom, što znači da otpad prilikom preuzimanja od klijenta pakujemo u odgovarajuću ambalažu, merimo i obeležavamo.\nNakon toga neopasni otpad transportujemo drumskim saobraćajem, u specijalizovanim vozilima, koja sprečavaju rasipanje otpada u toku prevoza i zagađivanje životne sredine. Svaku našu pošiljku prati i relevantna dokumentacija.\nKada sakupljeni otpad dođe do nas, mi ga razvrstavamo i sortiramo prema različitim kriterijumima (kategorija, vrsta ambalaže, način konačnog zbrinjavanja i sl.), nakon čega razvrstani otpad iznova pakujemo u odgovarajuću ambalažu, obeležavamo i merimo. Otpad potom transportujemo do ovlašćenih operatera koji imaju dozvolu za dalji tretman, kako u zemlji tako i u inostranstvu.


Sportske.net - Vreme je za tandem Sadik-Osimen?\nDokle će ga ignorisati?\nDokaz da se Mesi i Barsa nisu rastali prijateljski, šta se krije iza ovakve izjave?\nBivši napadač Partizana Umar Sadik nastavlja da blista u dresu španske Almerije. Sinoć je imao glavnu ulogu u pobedi nad Sosijedadom B rezultatom 3:1, kada je postigao gol, uz dve asistencije, a njegov tim se ovim trijumfom probio na lidersku poziciju na tabeli.\nSadik ima impresivan učinak u dresu španskog tima. Od početka ove sezone ima sedam postignutih golova i pet asistencija, a ako računamo sve utakmice od prošlogodišnjeg dolaska u Almeriju, odigrao ih je 52 i postigao 29 golova.\nDan posle najnovije pobede, nigerijski mediji ističu njegov sjajan učinak, a tamošnji ''Puls'' se pita zbog čega selektor reprezentacije Nigerije Gernot Ror uporno ignoriše Sadikove partije u Španiji.\nSadik se i dalje nada pozivu u nacionalni tim čiji napad predvodi sjajni Viktor Osimen iz Napolija, a uz Osimena je selektorov izbor u napadu Ihenačo iz Lestera.\n''Još uvek je nejasan razlog njegovog izostanka iz reprezentacije, jer je 24-godišnjak vremenom dokazao da je dovoljno dobar da se takmiči sa Viktorom Osimenom'', navodi pomenuti nigerijski portal.\nMožda se sve to promeni narednog meseca, kada će Nigerija u kvalifikacijama za Mundijal igrati protiv Liberije i Zelenortskih Ostrva.


Epicentar press: Nepoznat čovek tražio od novinarke da pregleda snimke sa protesta - Politika - Dnevni list Danas\nPočetna » Politika » Epicentar press: Nepoznat čovek tražio od novinarke da pregleda snimke sa protesta\nČačanski portal Epicentar press obajvio je da je tokom protesta „Jedan od pet miliona“ u Čačku, koji je održan u petak uveče, nepoznati muškarac prišao novinarki tog portala i zahtevao da mu pokaže fotografije koje je napravila na protestu.\n2Piše: Beta 16. februara 2019. 10.30\nCacak, Foto: Beta /Nebojsa Jovanovic/MO\n„Pošto se uverio da ga na fotografiji nema, udaljio se sa lica mesta“, navodi portal.\nEpicentar press ocenjuje da se predstavnici medija u Čačku susreću sa „ogromnim pritiskom“ prilikom izveštavanja sa pojedinih događaja, pa i sa protestnih okupljanja.\nU Čačku je do sada održano pet protestnih okupljanja „Jedan od pet miliona“, koji organizuju čačanski studenti koji studiraju u Beogradu.\n1 od 5 miliona, gradjani, novinarka, protest, snimakČačak\nOrganizatori prvog protesta "1 od 5 miliona" u Ivanjici: Staviti do znanja da ova opština umire\nPredrag Stajic kaže:\n16. februara 2019. u 11.45\nPolicija za slikanje dobija stanove. Evo i ja Cu da se slikam za stan.\n16. februara 2019. u 15.07\nFotografisanje im je vrhunska intelektualna aktivnost, inače ne bi bili u policiji.


Vesti online / Vesti / Srbija / Zabrana dinara na Kosovu?\nZabrana dinara na Kosovu?\nU Srbiji se nagađa šta su to "druge i teže mere" koje je najavio premijer u Prištini Ramuš Haradinaj posle uvođenja takse od 100 odsto na srpske proizvode.\nPrištinski analitičar Fatmir Šeholi smatra da je reč o tri nove odluke.\n- Prvo, da se ne dozvoli da se dinar koristi na Kosmetu, drugo da se obeležja Kosova postave u svakoj opštini i treće su mere protiv vlasnika vozila koja nisu registrovana na KiM u skladu s pravilima prištinskih vlasti - rekao je Šeholi.\nPozivajući se na neimenovane izvore iz kosovskih institucija, i prištinski portal Gazeta ekspres navodi tri nova poteza Prištine, sa malo drugačijim sadržajem.\nPrema njihovim saznanjima, prva mera predviđa da vlasnici vozila zamene srpske registarske tablice onim sa kosovskim oznakama. Druga mera bi se odnosila na zabranu prevoza na Kosovo robe stranih kompanija proizvedene u Srbiji. Naime, Koka-kola, Henkel i još neke Zapadne kompanije sada su izuzete od carine od 100 odsto. Treća mera bila bi odluka prištinske vlade da ne priznaje srpska dokumenta koja se odnose na kvalitet proizvoda.\nNedavno je i predsednik Srbije izjavio da raspolaže informacijama da se vlasti u Prištini spremaju na nove sulude poteze, ali je domaća javnost ostala bez informacije kakav će biti odgovor Beograda.\nPolitički analitičar Dragomir Anđelković smatra da treba povući jasne kontramere.\n- Našim odbijanjem da Prištini odgovorimo recipročnim merama prizivamo nove mere i ohrabrujemo njihovu drskost u nadi da ćemo svojom popustljivošću privoleti Zapad da reaguje. Pošto se to ne dešava, krajnje je vreme da Srbija ozbiljno odgovori kontramerama - kaže Anđelković za "Vesti".\nRaskinuti sve dogovore\nOn precizira da bi bilo dovoljno opozvati priznanje kosovskog carinskog pečata, registarskih tablica, dokumenata, kao i da se raskinu svi aranžmani postignuti od 2011. do 2016. godine s obzirom na to da ih Priština ne poštuje ili zloupotrebljava kako bi tehničke pregovore pretvorila u statusna rešenja".\nMeđutim, srpski zvaničnici apeluju na Brisel i Vašington da urazume Prištinu, ukazujući na humanitarni aspekt mera koje krše i pravila CEFTE, čiji je EU garant, ali se konkretan odgovor Beograda još ne nazire.\nNavodno su velike strane kompanije koje imaju proizvodnju u Srbiji obavestile Prištinu da će robu ubuduće isporučivati iz fabrika u Makedoniji, Mađarskoj i drugih zemalja. Tako bi i te zapadne kompanije dale vetar u leđa ekonomskom ratu koji je Priština pokrenula protiv Srbije uz prećutnu podršku političkih sponzora na Zapadu.\nSAD šalju naoružanje\nUoči sednice kosovske skupštine 14. decembra, na čijem dnevnom redu će biti odluka o formiranju takozvane vojske Kosova, u Prištinu su stigla 24 oklopna automobila hamvi. To je samo deo isporuke na osnovu ugovora Kosova sa SAD o kupovini 51 vozila ove marke.\nIako su Brisel i generalni sekretar NATO-a prethodnih dana izjavljivali da je rano za vojsku i da su moguće opasne posledice, američki ambasador u Prištini Filip Kosnet se pohvalio da "Vašington dosledno podržava transformaciju Kosovskih snaga bezbednosti u oružane snage".\nKsenija Božović: Političari zarađuju na carinama\nFrancuski internet portal Kurije de Balkan piše da studenti i penzioneri protestuju svaki dan u Severnoj Mitrovici zbog uvođenja poreza od 100 odsto na proizvode iz Srbije, ali da nema nestašice, jer srpska roba ulazi na Kosovo alternativnim putevima, "na veliku korist lokalnih političara i njihovih albanskih prijatelja".\nU opširnoj reportaži portal prenosi da u Mitrovici i drugim mestima na severu Kosova rafovi u prodavnicama izgledaju puni. Ispred njih su parkirani kamioni s kosovskim tablicama puni srpskih proizvoda koji se bez problema isporučuju supermarketima.\nKsenija Božović, bliska saradnica ubijenog Olivera Ivanovića, reporteru francuskog portala ispričala je da roba dolazi alternativnim putevima na zvaničnom administrativnom prelazu.\n- Nalazimo srpske proizvode svuda po Kosovu. Cene se nisu značajno promenile. U severnom delu Mitrovice nema lekova u državnim apotekama, ali je tako već dve godine. To ne bi moglo da se radi bez saglasnosti Beograda i Prištine. Profit od toga ima uži krug ljudi, veoma blizak sprskim i kosovsko-albanskim političarima - rekla je Ksenija Božović.\nOna je dodala da su učesnici protesta primorani da idu na demonstracije jer im je zaprećeno da će u suprotnom izgubiti posao.\nDirektor nezavisne kablovske televizije Mir Nenad Radosavljević smatra da dešavanja na Kosovu služe da odvrate pažnju od pregovora predsednika Srbije i Kosova, Aleksandra Vučića i Hašima Tačija o podeli teritorije, uz saglasnost velikih sila kao što su SAD.\nPortal dodaje da je sa stanovništvom teško razgovarati jer je strah svuda prisutan. Navode i reči Rade Trajković, političarke s Kosova, da su srpske vlasti "dovele mafiju na sever Kosova da rukovodi institucijama i da oni koji se ne pokoravaju gube posao, ili im pale automobile i fizički ih napadaju".\nPut u siromaštvo\nPremijer Srbije Ana Brnabić izjavila je da su mere Prištine na KiM dovele Srbe na ivicu humanitarne katastrofe\n- posledice usled rasta cena proizvode trpe i Albanci na Kosmetu - rekla je Brnabićeva i dodala da je još kineski mislilac Lao Ce rekao da ograničenja i zabrane u svetu dovode da ljudi žive siromašnije.\nSRBIJA Haradinaj zabranjuje dinar na Kosovu\nSRBIJA Haradinaj: Amerikanci bi branili Kosovo od Srbije\nSRBIJA Priština prvi put odbila poslušnost NATO-u\nSRBIJA Koha: Haradinajeva vlada vodi politiku izolacije


Ustavni sud neobjavljivanjem presude odlaže datum izbora - Gorapress.net\nUstavni sud neobjavljivanjem presude odlaže datum izbora\nProšle su dve nedelje otkako je Ustavni sud presudio da je vlada na čijem je čelu Abdulah Hoti izglasana nezakonito, međutim, iako stranke čekaju, Ustavni sud nije objavio potpunu presudu. Objavljivanjem pune odluke otvara se put za održavanje vanrednih izbora, prenosi Gazeta ekspres.\nMeđutim, iako su prošle dve nedelje, stranke još nisu dobile potpunu presudu.\nU Ustavnom sudu je pre nekoliko dana rečeno da se presuda finalizuje, ali nije naznačen tačan datum kada će biti objavljena.\n“Presuda se finalizuje i čim bude gotova, biće poslata svim stranama koje su uključene u slučaj, biće objavljena na internet stranici Suda i u ‘Službenom glasniku’“, rekao je Veton Dula, službenik za komunikacije u Ustavnom sudu.\nNeobjavljivanje celokupne presude Ustavnog suda zaustavilo je rad na raspisivanju novih izbora.\nV. d. predsednika Vjosa Osmani je u Predsedništvu dva dana zaredom bila domaćin svim političkim strankama, a posle sastanaka je rekla da će se o datumu izbora odlučivati tek nakon objavljivanja celovite odluke Ustavnog suda.\nDan objavljivanja kompletne presude čeka i Samoopredeljenje. U tom pokretu s najvećim nestrpljenjem očekuju da vide da li je lideru te stranke Aljbinu Kurtiju dozvoljeno ili ne da učestvuje na izborima koji se očekuju početkom godine.\nUstavni sud je glasanje o Vladi Kosova koju je predvodio Avdulah Hoti proglasio nevažećim.\nSud takođe u svojoj odluci navodi da se novi izbori moraju održati najkasnije 40 dana od dana njihovog raspisivanja.


Vreme 766 - Pun kufer marketinga: Car je (bin)go!\nNova društvena igra u svetu zove se bullshit bingo. Igra se na sastancima i predavanjima, a cilj je da uhvatite govornika u korišćenju onih fraza i floskula koje tako ozbiljno zveče, a tako malo znače. Onaj ko u nečijem izlaganju ulovi pet kojekakvih "procesa evroatlantskih integracija", "standarda pre statusa", "više od autonomije, manje od nezavisnosti"... objavljuje "bingo!" što je, priznaćete, mnogo pristojnije nego da govorniku u lice, a u prevodu kaže: "ala sereš...!", kao što bismo to mi najradije uradili, samo kada bismo smeli ili kada bi mogli da čuju nas sa ove strane televizora. Govornicima za utehu – to što ovi mladi, obrazovani i još neiskvareni ljudi, po konferencijskim salama igraju bulšit bingo, istovremeno znači i da pažljivo i aktivno prate šta im se servira, što se ne može reći i za ostatak publike.\nZamislite samo kada bi se ova igra primenila kod nas. Kako zašto da se primeni? Pa zato što mi i inače "primenjujemo pozitivna svetska iskustva" (jedan!), "pratimo najnovije svetske trendove" (dva!) i naprosto obožavamo da se "usklađujemo s normama i principima koji važe svuda u svetu" (tri!), naročito kad "usklađujemo cene" (četiri!), a devalviramo plate i penzije jer je to "prirodno za period tranzicije" (bingo!) te bi nas primena ove nove društvene igre uvela u sam vrh svetskih zbivanja (jedan!). A kad ova igra zaživi (dva!) – eto nama pozitivnih posledica po rast i razvoj, kao i po ukupna buduća zbivanja (tri!). (Sad nastavite sami da jurite svoj bingo, ja sam jednom već pobedila.)\nNa kakve pozitivne posledice mislim? Na poboljšanje mentalne i verbalne higijene, za početak! Zamislite, na primer, skupštinsku salu i u njoj poslanike kako pomno slušaju sva izlaganja, nešto beleže i svako malo uzvikuju – ne pogrde i psovke, nego – bingooo! U pauzama upoređuju listiće, dodeljuju nagrade, proglašavaju pobednike. A sve to prenosi državna, pardon, "nacionalna televizija" – bingo! (izvinite, ipak nisam mogla da se uzdržim), koja uvodi i specijalnu gala predstavu na kojoj se proglašavaju bulšit bingo pobednici – naravno u adekvatnom prevodu na srpski jer javni servis građana na vlasti (kako obično doda moja prijateljica) mora da pazi na jezik i da obavlja obrazovno-vaspitnu funkciju. Kad je reč o toj funkciji – šta RTS-u znači ona oznaka "ženski film" u najavama? Je li to onaj obećani uticaj na pravilno formiranje mladih zbog kojeg treba da plaćamo pretplatu? Kad su već preuzeli američki žargonski izraz, što ga onda nisu i dosledno preveli kao "film za kokoške"? I hoće li, sve vodeći brigu o rodnoj ravnopravnosti (kao što državna televizija i treba), one filmove sa mnogo pucačine i ... (umalo mi ne izlete bezobrazluk) da najavljuju kao "muške"?\nA zamislite kad bi bulšit bingo prerastao u nagradnu igru za gledaoce. Kad već moramo da slušamo sve i svakoga (ko da nam Bog nije dao daljinski), bar da se i osevapimo od toga. Pa da vidite kako bi sa ekrana naprasno nestale one pozdravno-uvlakačke SMS poruke kojima se članovi i stranačke podružnice prijavljuju da gledaju "svoje" (zašto bi se inače potpisivali punim imenima i gradovima ispod onih "munze je konza" poruka?). A ne, ne bi oni jurili bulšit bingo iz niskih pobuda i zbog nagrade, već zato što na taj način vežbaju i čeliče preduzetnički duh tako preko potreban našem tržištu (bingo!).


Liga šampiona : Srpski klubovi u Barseloni ! - Vaterpolo vesti\nPočetna » Evrokupovi » Liga šampiona : Srpski klubovi u Barseloni !\nLiga šampiona : Srpski klubovi u Barseloni !\nSrpski klubovi zabeležili su važne pobede u 8. kolu Grupe B Lige šampiona i obezbedili plasman na završnicu u Barseloni krajem maja i početkom juna. Radnički je na svom bazenu svaladao berlinski Špandau sa 16:10, i tako zabeležio 8. pobedu u nizu čime je osigurao prvo mesto na tabeli i direktno polufinale na F6 bez obzira na rezultate u poslednja dva kola. Plasman sa trećeg mesta na tabeli obezbedio je Partizan koji je u Oradei savladao domaći tim sa 9:7. Crno-beli su skupili 15 bodova i sigurni u na trećoj poziciji, a ostaje im šansa da u poslednja dva kola preteknu Brešu koja drži drugo mesto. Upravo će se Partizan i Radnički sastati u narednom kolu 9. aprila na Banjici.\nPošto je Crvene zvezda osvojila tron Evrope 2013. Radnički i Partizan pokušaće da zadrže titulu u Srbiji na završnom turniru u Barseloni od 30. maja do 1. juna.\nU Kragujevcu Radnički je bez većih problema nanizao i 8. pobedu, a žrtva je bio Špandau protiv koga je pobeda osigurana do poluvremena. Pod vođstvom Uroša Stevanovića Kragujevčani su pokazali dovoljno da zabeleže trijumf a posle sigurne igre u prvom delu u nastavku je viđena slabija igra u odbrani sa obe strane i efikasan vaterpolo. Ivan Basara, Boris Zlokvoić i Filip Filiipović prednjačili su na listi strelaca sa po tri gola, koliko je na suprotnoj strani postigao Moric Ojler. Srpski centar Petar Marković bio je dva puta precizan za Berlince.\nU Oradei Partizan nije čekao vesti iz Kragujevca, već je od starta utakmice počeo snažno i već na startu obezbedio veliku prednost pošto je bilo 5:1 nakon prve četvrtine. U nastavku Rumuni su uzvratili, uspeli da se serijom u trećoj četvrtini približe na 6:8, ali su izabranici Vladimira Vujasinovića ostali pribrani do kraja i osvojili bodove kojim ponavljaju prošlogodišnji uspeh i plasman na završnicu.\nCrno-beli su imali dovoljno raspoloženih igrača u napadu, a ajajnu formu potvrdio je kapiten Miloš Ćuk koji je postigao dva gola, kao i mladi bek Nikola Jakšić. Po jednom su se u strelce upisali Gavril Subotić, Dušan Mandić, Ivan Rackov, Luk Hilen i Nikola Dedović. U sasatavu Rumuna iskusni Đorđe Dunka dao je dva gola.\nPartizan u narednom kolu dočekuje Radnički, a u poslednjoj 10. rundi biće domaćin Breši. Posle gostovanja u Beogradu Radničći u 10. kolu igra sa Galatasarajem kod kuće.\nLiga šampiona, rezultati mečeva 8. kola i tabela:\nEger – Jug 8:10 (0:2, 3:3, 2:2, 3:3)\nPrimorje – Olimpijakos 10:8 (4:4, 2:2, 2:0, 2:2)\nPro Reko – Barseloneta 11:6 (3:1, 3:2, 2:1, 3:2)\nTabela: Primorje 19, Pro Reko 13, Barseloneta 13, Jug 13, Olimpijakos 9, Eger 3.\nRadnički Kon Tiki – Špandau 16:10 (4:3, 4:1, 3:4, 5:2)\nOradea – Partizan 7:9 (1:5, 2:2, 4:1, 1:1)\nGalatasaraj – Breša 5:10 (0:3, 3:3, 1:3, 1:1)\nTabela: Radnički 24, Breša 18, Partizan 15, Špandau 7, Galatasaraj 5, Oradea 1.


Kompanija Porsche SCG i KK Crvena Zvezda postali partneri - PORTAL\nKompanija Porsche SCG potpisala je ugovor o saradnji sa Košarkaškim klubom Crvena zvezda i tako ušla u red prijatelja jednog od naših najuspešnijih košarkaških klubova. Ovim povodom kompanija SEAT Srbija, koja je u sklopu Porsche grupe, ustupila je košarkaškom klubu na korišćenje vozila marke SEAT, Altea XL 1.6 TDI style, Ibiza 1.2 reference i Exeo 2.0 TDI style.\n„Veliko nam je zadovoljstvo što smo uspostavili saradnju sa Košarkaškim klubom Crvena zvezda, brendom sa kojim nas spajaju zajedničke vrednosti, tradicija, kvalitet i sportski duh. Sada, naša dva crveno bela brenda, zajedno će nizati nove pobede! Verujemo da je recept za uspeh upravo borbenost i istrajnost koji smo prepoznali u košarkaškom klubu Crvena zvezda i ovim i mladim momcima, koji su spremni dosta toga da daju srpskoj košarci!“, rekao je Manolito Vujičić generalni direktor kompanije Porsche SCG.\n„Drago mi je što su dva velika brenda kao što su SEAT i Crvena zvezda ostvarili saradnju. Siguran sam da će uspesi Crvene zvezde u budućnosti stimulisati i uspeh SEAT-a na srpskom tržištu i da ćemo zajedničkim snagama napraviti dobre rezultate. Za naš klub ovo je još jedna pobeda, jer smo uspeli da tako renomiranu kuću kao što je PORSCHE SCG i brend SEAT, uvrstimo u naš sponzorski pul“, rekao je Davor Ristović, generalni direktor Košarkaškog kluba Crvena zvezda.\nIzvor: Porsche SCG Marketing


Mitsubishi demantovao da će ponovo proizvoditi Lancer Evolution - Auto Republika\nSvi znamo da je model Mitsubishi Lancer Evolution jedna od najvećih ikona automobilske industrije. Krajem devedesetih godina prošlog veka, finski vozač Tomi Makinen je osvojio čak četiri uzastopne titule u Svetskom reli šampionatu (WRC) upravo za volanom ovog legendarnog sportiste, a ulične verzije su privlačile pažnju gde god da su se pojavile.\nPoslednji Evolution je napustio izložbeno-prodajne salone još 2015. godine bez direktnog naslednika. Optimizam u pogledu toga da ćemo videti novi model se vratio pre nekoliko meseci kada je Mitsubishi najavio ponovno otvaranje performantne divizije Ralliart, ali je sve nade ugasio predsednik firme Takao Kato.\nU nedavno zvaničnom obraćanju medijima, Kato kaže da akcionari Mitsubishija svakako žele novi Evolution, ali je situacija u automobilskoj diviziji firme još uvek relativno loša i da trenutno ne postoje finansijske mogućnosti da se razvije novi model, samo radi nege imidža. Ali je istovremeno rekao da nije isključena mogućnost da se Mitsubishi vrati u WRC, mada se postavlja pitanje koji konkretan model bi ga i predstavljao u tom zahtevnom nadmetanju.\nNaime, japanski proizvođač vozila trenutno u ponudi ima samo jedan putnički automobil i to jeftini gradski primerak Mirage/Space Star, koji smo nedavno testirali. Teško je reći da bi krosover poput onog nazvano Eclipse Sport ili Outlandera to uradio, ali istovremeno sa revolucijom krosovera, neće nas iznenaditi i ako se to desi.\nNaravno, uvek se postavlja ono pitanje „zašto ne pratiti trendove i predstaviti električni model?“. I tu Kato ima odgovor, pa dodaje da je razvoj električnih vozila jako skupocen proces u koji je Mitsubishi investirao velike sume novca prethodnih godina, ali je potrebno unovčiti popularnost krosovera umesto putničkih vozila. Ukoliko se oni pokažu uspešnima, Kato se ne suprostavlja razvoju novih modela poput Evolutiona.\nŠta će biti od svega pokazaće vreme, ali ako pitate javnost, Mitsubishiju bi baš bio potreban model poput novog Lancera da pokaže svetu da nije zaboravio da pravi fantastične automobile, i onda naravno, da prenese takav trend i na ostale modele.\ntags: Lancer Evolution mitsubishi Ralliart\nprevious Električni krosover Prologue otvara novu gamu Honde\nnext Ovo je novi Volkswagen ID Buzz


Severna Koreja: Ono je bio paket za SAD, biće ih još | WebTribune\nHome IZBOR Severna Koreja: Ono je bio paket za SAD, biće ih još\nSeverna Koreja saopštila da je nedavnim “samoodbrambenim merama” uputila “poklon-paket” SAD i najavila da će takvih “poklona” biti još.\nSevernokorejski ambasador u UN u Ženevi Han Tae Song rekao je to u obraćanju na Konferenciji o razoružanju, koja je održana pod pokroviteljstvom UN, dva dana nakon što je Pjongjang izveo svoju šestu i najobimniju nuklearnu probu, prenosi Rojters.\n“Najnovije mere samoodbrane moje zemlje, Demokratske Narodne Republike Koreje, predstavljaju poklon-paket upućen nikom drugom nego Sjedinjenim Američkim Državama”, rekao je Han na skupu u Ženevi.\nSevernokorejski ambasador je upozorio da će “SAD dobiti još poklon paketa od njegove zemlje, sve dok se Amerikanci oslanjaju na nesmotrene provokacije i jalove pokušaje vršenja pritiska na Demokratsku Narodnu Republiku Koreju”.\nIstovremeno, Južna Koreja primetila je jutros da se ka njenoj obali kreće nešto što izgleda kao interkontinentalna balistička raketa, objavili su tamošnji mediji.\nKako navodi dnevnik “Ejža biznis dejli”, pozivajući se na neimenovani obaveštajni izvor, kretanje rakete primećeno je u ponedeljak, dan nakon što je Severna Koreja izvela šestu nuklearnu probu, kao i da se to kretanje odvija noću kako bi se izbegao nadzor, navodi se u izveštaju, prenosi Rojters.\nJužnokorejsko Ministarstvo odbrane saopštilo je da ne može da potvrdi taj izveštaj.\nIstovremeno, južnokorejska vojska izvodi vežbe na obali, kako bi demonstrirala snagu, ali i upozorila lidera Severne Koreje da je spremna ukoliko bude napadnuta s mora.\nPUKLA BRUKA – KORUPCIJA I KRIMINAL U VRHU EU: Uzimali novac da bi ćutali i krili …\nNASA će uskoro otkriti neverovatne podatke o Marsu – VIDEO\nNajveće gomilanje vojske od Hladnog rata: Ako NATO napadne Rusiju, sledi nuklearni odgovor\nNarodna verovanja: Ako radite ove stvari prizivate zle sile ….\nKako da znate da li će vam neko vratiti novac


Vlada Republike Srbije >> Vesti >> Politika >> Univerzitet u Jeni posthumno odlikuje dr Zorana Đinđića\nBerlin, 5. februar 2004. godine - Fondacija za međunarodno razumevanje i ljudska prava Univerziteta "Fridrih Šiler" u Jeni donela je odluku da nagrada ove fondacije, koja se dodeljuje svake druge godine, posthumno pripadne ubijenom predsedniku Vlade Republike Srbije dr Zoranu Đinđiću. Ovo priznanje dodeljuje se istaknutim ličnostima iz čitavog sveta čiji je angažman posebno bio u skladu sa ciljevima ove fondacije koja se zalaže za razumevanje među narodima i unapređivanje ljudskih i građanskih prava, prenose agencije.\nProfesor jenskog univerziteta Ulrih Cviner istakao je na konferenciji za novinare da Fondacija želi da na taj način iskaže poštovanje prema delu pokojnog premijera Srbije i da doprinese stabilizaciji demokratskih procesa u Srbiji. On je naglasio da je odluka o dodeljivanju nagrade doneta još dok je Đinđić bio živ.\nIstičući veliki značaj ove nagrade, ambasador Srbije i Crne Gore u Berlinu Milovan Božinović ocenio je da je ona posledica velikog ugleda koji je Đinđić imao u Nemačkoj, ali i objektivnog značaja rezultata Đinđićevog rada, kao predsednika Vlade Republike Srbije. Prema njegovim rečima, novčani iznos nagrade biće namenjen odbjavljivanju nove knjige o Đinđiću na nemačkom i srpskom jeziku, koja će sadržati priloge uglednih nemačkih i srpskih ličnosti.\nBožinović je, podsećajući na to da Univerzitet u Jeni ima dugu tradiciju u izučavanju nemačko-srpskih odnosa još iz vremena pre Vuka Karadžića, koji je na ovom univerzitetu 1823. godine dobio titulu počasnog doktora nauka, istakao da je i danas ova obrazovna ustanova vodeća po obimu istraživačkih radova, kao i po planovima vezanim za izučavanje nemačko-srpskih odnosa.\nOn je najavio da će ove godine u okviru Univerziteta biti osnovan i informativni centar u kome će građani ove zemlje moći da steknu objektivne i naučne informacije u vezi sa Srbijom.\nNagrada Fondacije za međunarodno razumevanje i demokratiju biće dodeljena 16. aprila na Univerzitetu, a svečani govor u pomen Đinđiću održaće bivši gradonačelnik Bremena i nekadašnji administrator Evropske unije u Mostaru Hans Košnik. Svečanosti će prisustvovati predsednik Vlade Nemačke Tiringije Diter Althaus, kao i predstavnici Savezne vlade iz Berlina.


inostranstvo Архиве - Biznis i Finansije\nHome\tTags\tPosts tagged with "inostranstvo"\n„Stiče se utisak da poslodavci u Nemačkoj, Austriji, Holandiji i ostalim zemljama gde ima puno naših ljudi u vremenu krize najpre otpuštaju strance, ali to je donekle i logično. Mnogi od tih gastarbajtera biće prisiljeni da se zbog toga vrate u Srbiju i zbog toga će ukupna stopa nezaposlenosti u našoj zemlji biti znatno viša nego pre epidemije. Pritom će pritisak ponude radne snage biti takav da se ni zaposleni neće osećati tako prijatno“, objašnjava u razgovoru za „Blic Biznis“ ekonomista Ljubomir Madžar i dodaje da će žestoka konkurencija za radna mesta svakako dovesti poslodavce u povoljniju poziciju kada je reč o uslovima rada.\n„Radnici su se već afirimisali u novim zemljama boravka, pustili su korene, prilagodili se toj kulturi i društvenim okolnostima i siguran sam da će za njih povratak biti atraktivna opcija. S druge strane, poznato je da demografska slika ni na Zapadu nije povoljna. To je staro stanovništvo, gde raste broj penzionera i opada broj aktivnih građana, tako da će njima dobro doći novi radnici. Očekujem da se u nešto daljoj perspektivi oni vrate u zemlje iz kojih su sada došli u domovinu“, zaključuje Ljubomir Madžar.\n„U Srbiju su se vratili uglavnom ljudi koji na Zapadu rade najjednostavnije poslove, one koje neće da radi lokalno stanovništvo i ti ljudi su najčešće otišli sa turističkom vizom. Jedan deo njihoviih poslova će opstati i dalje, ali veliki broj u ovom trenutku ne postoji i zato će oni ostati u Srbiji. Oni koji se odluče za povratak moraće da računaju na više faktora, jer to ne zavisi od nas, već od sređivanja situacije u drugim zemljama“, objašnjava sagovornik „Blic Biznisa“ i dodaje da lično očekuje da se do kraja godine malo razreši situacija na zapadu Evrope, osim ako ne bude nekog drugog talasa korone.


Kacin: Što prije okončati formiranje Vijeća ministara BiH\n12. januar/siječanj, 2012.\nPovodom današnje potvrde Vjekoslava Bevande za predsjedavajućeg Vijeća ministara BiH potpredsjednik Delegacije EP za jugoistočnu Evropu Jelko Kacin je istaknuo da potvrdu smatra pozitivnim trenutkom za BiH.\n“Iako formiranje Vijeća Ministara kasni više od godinu dana, smatram ovo ohrabrujućim korakom koji pruža mogućnost da BiH napokon stane na svoje noge i krene ka EU. Potrebno je brzo okončati formiranje Vijeća Ministara kako bi lideri BiH mogli početi ispunjavati tri prioritetne reforme , među kojima je i promjena Ustava u skladu sa presudom Sejdić – Finci.\nBiH je potrebno i daleko više. Neophodno je što prije otpočeti rad na osposobljavanju institucija BiH da vode pregovore o članstvu u EU. Nadam se da formiranje Vijeća Ministara označava konačan početak rada na ovom polju” kaže se u Kacinovom saopćenju za medije.


U svakom "Zelenom taksiju" od sada vožnju možete platiti karticom\nObjavljeno 15.01.2021. u 19h\nSve veća zastupljenost kartičnog plaćanja poslednih godina olakšava svakodnevni život u mnogim sferama.\nBeskontaktne transakcije postaju sve popularnije u Zrenjaninu, a ukupno korišćenje ovog načina plaćanja procenjuje se da je u Srbiji poraslo za skoro 70 odsto u odnosu na mart 2019. godine. Ovome je doprinela kriza izazvana korona virusom, koja usmerava potrošače da pređu na trgovinu koja je prvenstveno digitalne prirode.\njednostavna upotreba- ušteda vremena pri korišćenju\nveća sigurnost u slučaju gubitka nego pri nošenju gotovine\nraspoloživost svih sredstava sa računa 24 sata dnevno\nplaćanje i kada trenutno nema dovoljno novca na računu (kreditne kartice)\n– Prepoznali smo da je korisnicima Zelenog taksija izuzetno važna mogućnost plaćanja naših vožnji i drugih usluga karticama. Osluškivali smo potrebe svojih stranaka i početkom Nove 2021. godine i u apsolutno svako vozilo ubacili POS terminal za bezgotovinsko plaćanje, ističu iz firme Zeleni Halo taksi. Svoju narudžbinu možete platiti koristeći Visa, Visa Electron, MasterCard, Maestro ili Dina platnu karticu\nOni dodaju da vlasnici kartica često, oslanjajući se na iste ostaju bez keš novca kod sebe, što neretko opterećuje vožnje i stranke se produženo voze do bankomata kako bi ispoštovali isplatu usluge.\n– Prve reakcije su fenomenalne, stranke su oduševljene našim potezom i jedino smo taksi udruženje koje ovo omogućava u apsolutno svakom vozilu. Ovo je samo jedna u nizu brojnih novina koje uvodimo u narednom periodu sa ciljem da ostanemo najtraženiji taksi partner u Zrenjaninu.\nIz ovog taksi udruženja dodaju da na mesečnom nivou opsluže desetine hiljada poziva, a da Zeleni taksi flotu čini 150 vozila među kojima se nalaze vozila renomiranih auto proizvođača, Tokom tekuće godine vozni park biće oplemenjen sa još 100 novih vozila zahvaljući državnim subvencijama.\nTagovi:Vesti Zrenjanin, zeleni taksi


Održana sednica Gradskog veća – data saglasnost na Prostorni plan grada Pirota | Pirot Info\nNaslovna LOKALNA SAMOUPRAVA Pirot Održana sednica Gradskog veća – data saglasnost na Prostorni plan grada Pirota\nSednicu Gradskog veća obeležilo je nekoliko tema iz oblasti urbanizma, gradske problematike, planova lokalne samouprave za naredni period i rada i funkcionisanja javnih preduzeća i ustanova. Gradski većnici najpre su razmatrali i usvojili predlog Prostornog plana grada Pirota, kao vrlo važnog urbanističkog dokumenta. Razmatrana je i odluka o izradi urabanističkih planova “Krupac”, “Sukovo” , lokaliteta za eksploataciju mineralnih sirovina “Kitka” i solarnog postrojenja u Dobrom Dolu. Većnici su, pored ostalog, razmatrali i Lokalni akcioni plan zapošljavanja za period od 2021. do 2023. godine, kao i Program korišćenja sredstava Budžetskog fonda za energetsku efikasnost. Gradonačelnik Pirota, Vladan Vasić, najpre se osvrnuo na Prostorni plan grada Pirota kao najznačajnijeg urbanističkog plana i osnove za izradu drugih planova.\n“Prostorni plan za jedan grad, u urabnističkom smislu, je što i Ustav za državu, i zato je značajno da odbornici u petak, na sednici Skupštine grada, izglasaju Prostorni plan grada Pirota kojim su sagledane sve ranije odluke vezane za zabranu izgradnje malih hidrocentrala na teritoriji Stare planine, prevođenje Toplodolske reke, za pravce razvoja koji su usaglašeni sa nacrtom Prostornog plana Srbije, zbog čega se i daje resornom ministarstvu na saglasnost. Čuli smo i njihovo mišljenje, mišljenja građana, sve je usklađeno i nadam se da će odbornici usvojiti ovaj planski akt i omogućiti u urbanističkom smislu dalji razvoj grada”- rekao je gradonačelnik Vasić.\nKada je reč o Budžetskom fondu za energetsku efikasnost Vasić je podsetio da se počelo sa revitalizacijom fasada zgrada, a ovog puta je akcenat na individualnim domaćinstvima, koja mogu da se kandiduju za sredstva. Grad je ušao u projekat zajedno sa Ministarstvom za energetiku, i očekuje se da i ono izdvoji 5 miliona dinara, koliko je Pirot izdvijio za ove namene. Vlasnici privatnih domaćinstava moći će da zamene stolariju, kupe energetski efikasnije peći, promene fasadnu oblogu i slično. Zajedno sa ministarstvom finansiraće se do 50 posto vrednosti investicije.\nPrethodni tekstZZJZ Pirot: Epidemiološka situacija i dalje nepovoljna. Potvrđena još 23 slučaja virusa\nSledeći tekstU Srbiji 37 preminulih i 2.864 zaražena, od sutra bez zakazivanja i „Sputnjik“ vakcina


Bruto domaći proizvod (BDP) SAD će porasti za 2,3 odsto u 2017. godini i za 3,0 odsto u 2018. godini, saopštio je danas OECD, a prenosi agencija Frans pres.\nTo je znatno više u odnosu na OECD-ovu projekciju rasta BDP-a za ovu godinu od 1,5 odsto.\nTramp je obećao da će investirati u infrastrukturu 550 milijardi dolara, a tokom predizborne kampanje se takođe zalagao za veliko rezanje korporativnih poreza.\n“Projektovano je da će se BDP-a vratiti na umereni rast u 2017. godini i da će ojačati u 2018. godini uglavnom zbog fiskalnih podsticaja, koji će posebno stupiti na snagu u 2018. godini”, navodi se u izvještaju OECD-a, i dodaje da će najavljena fiskalna podrška podići rast BDP-a za između 0,5 i 1,0 procentnih poena u 2017, odnosno 2018. godini.\nGlobalna ekonomija će, takođe, imati benefita od najavljene potrošnje u SAD, i ostvariće rast od 3,3 odsto u narednoj godini, u 2018. godini rast od 3,6 odsto, a u 2019. godini rast od 2,9 odsto, saopštio je OECD. Tanjug\nTagovi: bdpdonald trampoecdrezanje poreza